cyanic-selkie/wikianc huggingface dataset:
ಚಾರ್ಲ್ಸ್‌‌ ಮ್ಯಾನ್ಸನ್‌‌‌
ವಿಲ್ಸನ್‌‌, ಮೆಲ್ಚರ್‌, ಮತ್ತು ಇತರರೊಂದಿಗಿನ ತೊಡಗಿಸಿಕೊಳ್ಳುವಿಕೆ
ಮ್ಯಾನ್ಸನ್‌‌ ಇನ್‌ ಹಿಸ್‌ ಓನ್‌ ವರ್ಡ್ಸ್‌ ಕೃತಿಯಲ್ಲಿ ಇರುವ ವಿವರಣೆಯ ಪ್ರಕಾರ, ಸ್ಯಾನ್‌ ಫ್ರಾನ್ಸಿಸ್ಕೊದಲ್ಲಿ ಸ್ನೇಹಿತನೋರ್ವ ಹೊಂದಿದ್ದ ಮನೆಯಲ್ಲಿ ವಿಲ್ಸನ್‌‌ನ್ನು ಮ್ಯಾನ್ಸನ್‌‌ ಮೊದಲು ಭೇಟಿಮಾಡಿದ; ಗಾಂಜಾವನ್ನು ಪಡೆಯಲೆಂದು ಆಮನೆಗೆ ಮ್ಯಾನ್ಸನ್‌‌ ತೆರಳಿದ್ದ. ದಿ ಬೀಚ್‌ ಬಾಯ್‌ ತಂಡದ ಈತ ಸಾಮಾನ್ಯವಾಗಿ ಭಾವಿಸಿರುವಂತೆ ಮ್ಯಾನ್ಸನ್‌‌ಗೆ ತನ್ನ ಸನ್‌ಸೆಟ್‌ ಬೌಲೆವಾರ್ಡ್‌ ವಿಳಾಸವನ್ನು ನೀಡಿದ ಮತ್ತು ಆತ ಲಾಸ್‌ ಏಂಜಲೀಸ್‌ಗೆ ಬಂದಾಗಲೆಲ್ಲಾ ತನ್ನ ಮನೆಯಲ್ಲಿ ಉಳಿದುಕೊಳ್ಳುವಂತೆ ಅವನನ್ನು ಆಹ್ವಾನಿಸಿದ.
ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರ
ಟೊಪಾಂಗಾ ಕ್ಯಾನಿಯನ್‌‌ನಿಂದ ಅಷ್ಟೇನೂ ದೂರವಿರದ ಸ್ಪಾಹ್ನ್‌‌ನ ಚಲನಚಿತ್ರದ ಜಾನುವಾರು ಕ್ಷೇತ್ರದಲ್ಲಿ ತನ್ನ ಗುಂಪಿಗೆ ಸಂಬಂಧಿಸಿದ ಒಂದು ನೆಲೆಯನ್ನು 1968ರ ಆಗಸ್ಟ್‌‌ನಲ್ಲಿ ಮ್ಯಾನ್ಸನ್‌‌ ಸ್ಥಾಪಿಸಿದ; ವಿಲ್ಸನ್‌‌ನ ಮನೆಯಿಂದ ಹೊರನಡೆಯುವಂತೆ ಸಮುದಾಯಕ್ಕೆ ವಿಲ್ಸನ್‌‌ನ ವ್ಯವಸ್ಥಾಪಕನು ಹೇಳಿದ ನಂತರ ಮ್ಯಾನ್ಸನ್‌ ಈ ಕ್ರಮವನ್ನು ಕೈಗೊಂಡ. ಸಮಗ್ರ ಸಮುದಾಯವು ನಂತರ ಸದರಿ ಜಾನುವಾರು ಕ್ಷೇತ್ರಕ್ಕೆ ವರ್ಗಾಯಿಸಲ್ಪಟ್ಟಿತು.
ಪಶ್ಚಿಮದ ಚಲನಚಿತ್ರ ನಿರ್ಮಾಣಗಳಿಗೆ ಸಂಬಂಧಿಸಿದಂತೆ ಈ ಜಾನುವಾರು ಕ್ಷೇತ್ರವು ದೂರದರ್ಶನ ಮತ್ತು ಚಲನಚಿತ್ರ ವಲಯದ ಒಂದು ಸಜ್ಜಿಕೆಯಾಗಿತ್ತು. ಆದಾಗ್ಯೂ, ಅರವತ್ತರ ದಶಕದ ಅಂತ್ಯದ ವೇಳೆಗೆ, ಇಲ್ಲಿನ ಕಟ್ಟಡಗಳು ಶಿಥಿಲಗೊಂಡಿದ್ದವು ಮತ್ತು ಇಲ್ಲಿ ಆಯೋಜಿಸಲಾಗುತ್ತಿದ್ದ ಕುದುರೆ ಸವಾರಿಗಳಿಗೆ ಶುಲ್ಕವನ್ನು ವಿಧಿಸುವ ಮೂಲಕ ಈ ಜಾನುವಾರು ಕ್ಷೇತ್ರವು ಪ್ರಧಾನವಾಗಿ ಹಣವನ್ನು ಗಳಿಸುತ್ತಿತ್ತು.
ಸಮುದಾಯದ ಸದಸ್ಯರು ಇದರ ಮೈದಾನದ ಸುತ್ತಮುತ್ತಲಲ್ಲಿ ಪ್ರಯೋಜಕವಾಗುವಂಥ ಕೆಲಸಗಳನ್ನು ಮಾಡಿದರು. ಅಷ್ಟೇ ಅಲ್ಲ, ಹೆಚ್ಚೂಕಮ್ಮಿ ಕುರುಡನಾಗಿದ್ದ 80-ವರ್ಷ-ವಯಸ್ಸಿನ ಮಾಲೀಕನಾದ ಜಾರ್ಜ್‌ ಸ್ಪಾಹ್ನ್‌‌ ಎಂಬಾತನೊಂದಿಗೆ ಆಗೊಮ್ಮೆ ಈಗೊಮ್ಮೆ ಲೈಂಗಿಕ ಸಂಪರ್ಕದಲ್ಲಿ ತೊಡಗುವಂತೆ ತನ್ನ ಸಮುದಾಯದ ಮಹಿಳೆಯರಿಗೆ ಮ್ಯಾನ್ಸನ್‌‌ ಆದೇಶಿಸಿದ; ಹೀಗೆ ಆದೇಶಕ್ಕೆ ಒಳಗಾದವರಲ್ಲಿ ಲಿನೆಟ್‌ "ಸ್ಕ್ವೀಕಿ" ಫ್ರೋಮ್‌‌ ಕೂಡಾ ಸೇರಿದ್ದಳು. ಸ್ಪಾಹ್ನ್‌‌ಗೋಸ್ಕರ ವೀಕ್ಷಣಾ-ಕಣ್ಣಿನ ಮಾರ್ಗದರ್ಶಕಿಯರಾಗಿಯೂ ಆ ಮಹಿಳೆಯರು ಪಾತ್ರವಹಿಸಬೇಕಾಗಿ ಬಂತು. ಇದಕ್ಕೆ ಪ್ರತಿಯಾಗಿ, ಮ್ಯಾನ್ಸನ್‌‌ ಮತ್ತು ಅವನ ಗುಂಪು ಜಾನುವಾರು ಕ್ಷೇತ್ರದಲ್ಲಿ ಉಚಿತವಾಗಿ ತಂಗಲು ಸ್ಪಾಹ್ನ್‌ ಅವಕಾಶ ಕಲ್ಪಿಸಿದ್ದ. ಸ್ಪಾಹ್ನ್‌‌ ಅವಳ ತೊಡೆಯನ್ನು ಚಿವುಟಿದಾಗಲೆಲ್ಲಾ ಅವಳು ಕೀಚುಗುಟ್ಟುವಂಥ ಶಬ್ದವನ್ನು ಮಾಡುತ್ತಿದ್ದುದರಿಂದ, ಸ್ಕ್ವೀಕಿಗೆ ಅವಳ ಆ ಅಡ್ಡಹೆಸರು ಬಂದಿತ್ತು.
ಸ್ಪಾಹ್ನ್‌‌ನ ಜಾನುವಾರು ಕ್ಷೇತ್ರದಲ್ಲಿ ಹೀಗೆ ನೆಲೆಗೊಂಡಿದ್ದ ಗುಂಪನ್ನು ಚಾರ್ಲ್ಸ್‌‌ ವ್ಯಾಟ್ಸನ್‌‌ ಶೀಘ್ರದಲ್ಲಿ ಸೇರಿಕೊಂಡ. ಸಣ್ಣ-ಪಟ್ಟಣವಾದ ಟೆಕ್ಸಾನ್‌ ನಿವಾಸಿಯಾಗಿದ್ದ ವ್ಯಾಟ್ಸನ್, ಕಾಲೇಜನ್ನು ಬಿಟ್ಟು ಕ್ಯಾಲಿಫೋರ್ನಿಯಾಗೆ ಬಂದಿದ್ದ ಹಾಗೂ ಡೆನ್ನಿಸ್‌ ವಿಲ್ಸನ್‌‌ನ ಮನೆಯಲ್ಲಿ ಅವನು ಮ್ಯಾನ್ಸನ್‌‌ನ್ನು ಭೇಟಿಯಾಗಿದ್ದ. ವಿಲ್ಸನ್‌‌ನ ಕಾರುಗಳು ಭಗ್ನಗೊಂಡಿದ್ದ ನಂತರ ಅವನು ಬಿಟ್ಟಿಪ್ರಯಾಣ ಮಾಡುವ ಅಭ್ಯಾಸವನ್ನು ಕೈಗೊಂಡಿದ್ದ ಸಂದರ್ಭದಲ್ಲಿ, ವ್ಯಾಟ್ಸನ್‌‌ ಅವನಿಗೊಮ್ಮೆ ತನ್ನೊಂದಿಗೆ ಸವಾರಿಮಾಡಲು ಅವಕಾಶ ನೀಡಿದ್ದ.
ವ್ಯಾಟ್ಸನ್‌‌ನ್ನು "ಟೆಕ್ಸ್‌‌" ಎಂಬ ಅಡ್ಡಹೆಸರಿನಿಂದ ಸ್ಪಾಹ್ನ್‌‌ ಕರೆಯುತ್ತಿದ್ದ; ಟೆಕ್ಸಾನ್‌ ಎಂಬುದನ್ನು ಎಳೆದು ಉಚ್ಚರಿಸುತ್ತಿದ್ದ ಅವನ ಉಚ್ಚರಣಾ ಶೈಲಿ ಇದಕ್ಕೆ ಕಾರಣವಾಗಿತ್ತು.
ಹೆಲ್ಟರ್‌ ಸ್ಕೆಲ್ಟರ್‌‌
1968ರ ನವೆಂಬರ್‌ ತಿಂಗಳ ಮೊದಲ ದಿನಗಳಲ್ಲಿ, ಸಾವಿನ ಕಣಿವೆಯ ಪರಿಸರದಲ್ಲಿರುವ ಪರ್ಯಾಯ ಕೇಂದ್ರಕಚೇರಿಯಲ್ಲಿ ತನ್ನ ಸಮುದಾಯವನ್ನು ಮ್ಯಾನ್ಸನ್‌‌ ಸ್ಥಾಪಿಸಿದ; ಇಲ್ಲಿ ಮೈಯರ್ಸ್‌ ಮತ್ತು ಬಾರ್ಕರ್‌‌ ಎಂಬ ಬಳಸಲ್ಪಡದ ಅಥವಾ ಸ್ವಲ್ಪವೇ-ಬಳಸಿದ ಎರಡು ಜಾನುವಾರು ಕ್ಷೇತ್ರಗಳನ್ನು ಅವರು ಆಕ್ರಮಿಸಿದರು. ಸದರಿ ಗುಂಪು ಆರಂಭದಲ್ಲಿ ಆಕ್ರಮಿಸಿಕೊಂಡ ಮೈಯರ್ಸ್‌‌ ಕ್ಷೇತ್ರಕ್ಕೆ, ಆ ಸಮುದಾಯದಲ್ಲಿನ ಹೊಸ ಹೆಂಗಸೋರ್ವಳ ಅಜ್ಜಿಯು ಮಾಲೀಕಳಾಗಿದ್ದಳು. ಬಾರ್ಕರ್‌ ಕ್ಷೇತ್ರಕ್ಕೆ ಓರ್ವ ವಯಸ್ಸಾದ ಸ್ಥಳೀಯ ಹೆಂಗಸು ಮಾಲೀಕಳಾಗಿದ್ದಳು; ಅವಳ ಮುಂದೆ ತನ್ನನ್ನು ಹಾಗೂ ಸಮುದಾಯದ ಓರ್ವ ಪುರುಷ ಸದಸ್ಯನನ್ನು ಸಂಗೀತಗಾರರು ಎಂಬುದಾಗಿ ಪರಿಚಯಿಸಿಕೊಂಡ ಮ್ಯಾನ್ಸನ್‌, ತಮ್ಮ ಕೆಲಸಕ್ಕೆ ಹೊಂದಿಕೆಯಾಗುವ ಜಾಗವೊಂದರ ಅಗತ್ಯ ತಮಗಿದೆ ಎಂದು ಹೇಳಿಕೊಂಡಿದ್ದ. ಒಂದು ವೇಳೆ ಅವರ ಬಳಿ ಠೇವಣಿಯಾಗಿಡುವಂಥ ಏನಾದರೂ ವಸ್ತುಗಳಿದ್ದಲ್ಲಿ ಅವರಿಗೆ ಅಲ್ಲಿ ಉಳಿದುಕೊಳ್ಳಲು ಅವಕಾಶಮಾಡಿಕೊಡುವುದಾಗಿ ಆ ಹೆಂಗಸು ತಿಳಿಸಿದಾಗ, ‌‌ಬೀಚ್‌ ಬಾಯ್ಸ್ ತಂಡದ ಬಂಗಾರದ ಧ್ವನಿಮುದ್ರಿಕೆಗಳ ಪೈಕಿ ಒಂದನ್ನು ಅವಳಿಗೆ ನೀಡುವ ಮೂಲಕ ಮ್ಯಾನ್ಸನ್‌ ಅವಳ ಮನವಿಯನ್ನು ಪುರಸ್ಕರಿಸಿದ; ಇಂಥ ಹಲವಾರು ಧ್ವನಿಮುದ್ರಿಕೆಗಳನ್ನು ಡೆನ್ನಿಸ್‌ ವಿಲ್ಸನ್‌‌ ಆತನಿಗೆ ನೀಡಿದ್ದ.
ಡಿಸೆಂಬರ್ ತಿಂಗಳ ಆಸುಪಾಸಿನಲ್ಲಿ ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಲ್ಲಿರುವಾಗ, ಟೊಪಾಂಗಾ ಕ್ಯಾನಿಯನ್‌‌ನ ಓರ್ವ ಪರಿಚಯಸ್ಥನನ್ನು ಮ್ಯಾನ್ಸನ್‌‌ ಮತ್ತು ವ್ಯಾಟ್ಸನ್‌‌ ಭೇಟಿಮಾಡಿದರು; ಆಗಷ್ಟೇ ಬಿಡುಗಡೆಯಾಗಿದ್ದ ಬೀಟಲ್ಸ್‌‌ ತಂಡದ ವೈಟ್‌ ಆಲ್ಬಮ್‌‌ ನ ಗೀತೆಗಳನ್ನು ಅವನು ಅವರಿಗಾಗಿ ನುಡಿಸಿದ. ಬೀಟಲ್ಸ್‌ ತಂಡವು 1964ರಲ್ಲಿ ಅಮೆರಿಕಾಕ್ಕೆ ಮೊದಲ ಬಾರಿಗೆ ಬಂದಿದ್ದಾಗ 29 ವರ್ಷ ವಯಸ್ಸಿನವನಾಗಿದ್ದು ಸೆರೆವಾಸದಲ್ಲಿದ್ದರೂ ಸಹ, ಈ ತಂಡವು ಮ್ಯಾನ್ಸನ್‌‌ನ್ನು ಎಡೆಬಿಡದೆ ಕಾಡುತ್ತಿತ್ತು. ಮೆಕ್‌ನೀಲ್‌‌‌ನಲ್ಲಿರುವಾಗ, ಆಲ್ವಿನ್‌ ಕಾರ್ಪಿನ್‌‌‌ನ್ನೂ ಒಳಗೊಂಡಂತೆ ತನ್ನ ಸಹವರ್ತಿ ನಿವಾಸಿಗಳೊಂದಿಗೆ ಅವನು ಮಾತನಾಡುತ್ತಾ, ಕೀರ್ತಿ ಸಂಪಾದನೆಯಲ್ಲಿ ಈ ಗುಂಪನ್ನೂ ತಾನು ದಾಟಿಕೊಂಡು ಹೋಗಬಲ್ಲೆ ಎಂದು ತಿಳಿಸಿದ್ದ; ಇದೇ ರೀತಿಯಲ್ಲಿ ತನ್ನ ಸಮುದಾಯದೊಂದಿಗೆ ಅವನು ಮಾತನಾಡುತ್ತಾ, ಸದರಿ ಗುಂಪು "ಆತ್ಮ"ವಾಗಿದೆ ಮತ್ತು "ಅನಂತದಲ್ಲಿರುವ ರಂಧ್ರದ ಭಾಗವಾಗಿದೆ" ಎಂಬುದಾಗಿ ತಿಳಿಸಿದ್ದ.
ಒಮ್ಮೊಮ್ಮೆಯಂತೂ ಮ್ಯಾನ್ಸನ್‌‌ ಹೀಗೆಯೇ ಮಾತನಾಡುತ್ತಾ, ಕರಿಯರು ಮತ್ತು ಬಿಳಿಯರ ನಡುವಿನ ವರ್ಣಭೇದನೀತಿಯ ಬಿಕ್ಕಟ್ಟು ಬೆಳೆಯುತ್ತಲೇ ಇದ್ದು, ಅಮೆರಿಕಾದ ನಗರಗಳಲ್ಲಿ ಕರಿಯರು ಶೀಘ್ರದಲ್ಲಿಯೇ ದಂಗೆಯೇಳಲಿದ್ದಾರೆ ಎಂದು ಹೇಳುತ್ತಿದ್ದ. 1968ರ ಏಪ್ರಿಲ್‌‌ 4ರಂದು ಸಂಭವಿಸಿದ ಮಾರ್ಟಿನ್‌‌ ಲೂಥರ್‌‌ ಕಿಂಗ್‌‌, ಜೂನಿಯರ್‌‌‌‌‌ನ ಹತ್ಯೆಯ ಕುರಿತಾಗಿ ಅವನು ಈ ನಿಟ್ಟಿನಲ್ಲಿ ಒತ್ತುನೀಡಿ ಹೇಳುತ್ತಿದ್ದ. ಮೈಯರ್ಸ್‌‌ ಜಾನುವಾರು ಕ್ಷೇತ್ರದಲ್ಲಿ, ತೀಕ್ಷ್ಣವಾದ ಚಳಿಯಿಂದ ಕೂಡಿದ್ದ ಹೊಸವರ್ಷದ ಮುನ್ನಾದಿನದಂದು ದೊಡ್ಡ ಬೆಂಕಿಯನ್ನು ಹಾಕಿಕೊಂಡು ಅದರ ಸುತ್ತ ಜಮಾವಣೆಗೊಂಡಿದ್ದ ಸಮುದಾಯದ ಸದಸ್ಯರು, ಮ್ಯಾನ್ಸನ್‌‌ನ ಮಾತುಗಳನ್ನು ಕೇಳುತ್ತಿದ್ದರು; ತಾನು ಊಹಿಸಿಕೊಂಡು ಮುನ್ನುಡಿಯುತ್ತಲೇ ಬಂದಿದ್ದ ಸಾಮಾಜಿಕ ತಲ್ಲಣಗಳನ್ನು ಬೀಟಲ್ಸ್ ತಂಡವೂ ಸಹ ಊಹಿಸಿಕೊಂಡು ಮುನ್ನುಡಿಯುತ್ತಾ ಬಂದಿದೆ ಎಂಬುದು ಅವನು ನೀಡುತ್ತಿದ್ದ ವಿವರಣೆಯಾಗಿತ್ತು. ವೈಟ್‌ ಆಲ್ಬಮ್‌‌ ಹಾಡುಗಳ ಕುರಿತು ಅವನು ಎಲ್ಲರಿಗೂ ವಿಷಯಗಳನ್ನು ಹೊರಗೆಹಿದನಾದರೂ ಅದು ಸಂಕೇತದ ರೂಪದಲ್ಲಿತ್ತು. ವಾಸ್ತವವಾಗಿ, ಸ್ವತಃ ತನ್ನ ಸಮುದಾಯದೆಡೆಗೆ ಈ ಗೀತಸಂಪುಟವು ಬೆಟ್ಟುಮಾಡಿ ತೋರಿಸುತ್ತಿದೆ ಎಂದು ಅವನು ಸಮರ್ಥಿಸಿದ (ಅಥವಾ ಸದ್ಯದಲ್ಲಿಯೇ ಸಮರ್ಥಿಸುವವನಿದ್ದ); ತನ್ನದು ಸನ್ನಿಹಿತವಾಗಿರುವ ವಿಪತ್ತಿನಿಂದ ಯೋಗ್ಯರಾದವರನ್ನು ಸಂರಕ್ಷಿಸುವುದಕ್ಕಾಗಿ ಸೂಚಿಸಲ್ಪಟ್ಟ ಒಂದು ಆಯ್ದು ತೆಗೆದ ಕೂಟ ಎಂಬುದು ಅವನ ಪ್ರತಿಪಾದನೆಯಾಗಿತ್ತು.
1969ರ ಜನವರಿಯ ಆರಂಭದಲ್ಲಿ, ಮರುಭೂಮಿಯ ಶೀತವನ್ನು ತಪ್ಪಿಸಿಕೊಂಡ ಸಮುದಾಯವು, ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಿಂದ ಅಷ್ಟೇನೂ ದೂರವಿರದ ಕ್ಯಾನೊಗಾ ಪಾರ್ಕ್‌‌‌ನಲ್ಲಿನ ಹಚ್ಚಹಳದಿ ಬಣ್ಣದ ಮನೆಯೊಂದಕ್ಕೆ ವರ್ಗಾವಣೆಗೊಳ್ಳುವ ಮೂಲಕ, L.A.ನ ಸಾಮಾನ್ಯವಾಗಿ ಭಾವಿಸಲ್ಪಟ್ಟ ಬಿಕ್ಕಟ್ಟನ್ನು ನಿಯಂತ್ರಿಸಲು ತನ್ನನ್ನು ನಿಯೋಜಿಸಿಕೊಂಡಿತು. "ಹೊರಗಿನ ಪ್ರಪಂಚದ ಅರಿವಿಗೆ ಬಾರದೆಯೇ ಒಳಗೆ ಉಳಿದುಕೊಳ್ಳಲು ಗುಂಪಿಗೆ ಈ ಪ್ರದೇಶವು ಅವಕಾಶ ಮಾಡಿಕೊಡುವುದರಿಂದ, ಮ್ಯಾನ್ಸನ್‌ ಇದನ್ನು ಹಳದಿ ಜಲಾಂತರ್ಗಾಮಿ ಎಂದು ಕರೆದ; ಇದು ಮತ್ತೊಂದು ಬೀಟಲ್ಸ್‌‌ ಉಲ್ಲೇಖವಾಗಿತ್ತೆಂಬುದು ಗಮನಾರ್ಹ ಸಂಗತಿ. ಸನ್ನಿಹಿತವಾಗಿರುವ ಭೀಕರ ಘಟನೆಗೆ  ಸಂಬಂಧಿಸಿದಂತೆ ಸಮುದಾಯದ ಸದಸ್ಯರು ಅಲ್ಲಿ ಸಿದ್ಧತೆ ನಡೆಸಿದರು; ಶಿಬಿರಾಗ್ನಿಯ ಸುತ್ತಲೂ ಸಮುದಾಯದವರು ಸೇರಿದ್ದಾಗ ಈ ಭೀಕರ ಘಟನೆಯ ಕುರಿತು ಮ್ಯಾನ್ಸನ್‌ "ಹೆಲ್ಟರ್‌ ಸ್ಕೆಲ್ಟರ್‌‌" ಎಂಬುದಾಗಿ ಉಲ್ಲೇಖಿಸಿದ್ದ. ಇದು ಅದೇ ಹೆಸರಿನ ಹಾಡು ಬಂದ ನಂತರ ಮ್ಯಾನ್ಸನ್‌ ಮಾಡಿದ ಉಲ್ಲೇಖವಾಗಿತ್ತು.
ಫೆಬ್ರುವರಿಯ ವೇಳೆಗೆ, ಮ್ಯಾನ್ಸನ್‌‌ನ ಕಲ್ಪನಾದೃಷ್ಟಿಯು ಸಂಪೂರ್ಣಗೊಂಡಿತ್ತು. ಈ ಸಂದರ್ಭದಲ್ಲಿ ಸಮುದಾಯವು ಗೀತಸಂಪುಟವೊಂದನ್ನು ಸೃಷ್ಟಿಸಿತು. ಇದರ ಹಾಡುಗಳು ಬೀಟಲ್ಸ್‌‌ ಗೀತೆಗಳ ರೀತಿಯಲ್ಲಿಯೇ, ಊಹಿಸಲ್ಪಟ್ಟ ಅವ್ಯವಸ್ಥಿತ ಸ್ಥಿತಿಯನ್ನು ಪ್ರಚೋದಿಸುವಂತಿದ್ದವು. ಬಿಳಿಯರು ಕರಿಯರಿಂದ ಭಯಂಕರವಾದ ರೀತಿಯಲ್ಲಿ ಕೊಲ್ಲಲ್ಪಡಬೇಕೆಂದಿದ್ದರೆ ಅದಕ್ಕೆ ಪ್ರತೀಕಾರದ ನೆರವು ಅಗತ್ಯವಾಗಿತ್ತು, ಮತ್ತು ವರ್ಣಭೇದ ನೀತಿವಾದಿಗಳು ಹಾಗೂ ವರ್ಣಭೇದ ನೀತಿವಾದಿಗಳಲ್ಲದ ಬಿಳಿಯರ ನಡುವಿನ ಒಂದು ಬಿರುಕು, ಬಿಳಿಯರ ಸ್ವಯಂ-ನಿರ್ಮೂಲನಕ್ಕೆ ಕಾರಣವಾಗಬಲ್ಲುದಾಗಿತ್ತು. ಕರಿಯರ ವಿಜಯವು ಅದಿದ್ದ ರೀತಿಯಲ್ಲಿಯೇ ಕೇವಲ ಸಮುದಾಯದ ಪ್ರಭುತ್ವಕ್ಕೊಳಗಾಗಿ ಅಗ್ರಗಾಮಿಯಾಗಿರುವಂತಿದ್ದು, ಸಾವಿನ ಕಣಿವೆಯ ಕೆಳಗಿನ ಒಂದು ರಹಸ್ಯ ನಗರವಾದ "ತಳಕಾಣದ ಕಮರಿ"ಯಲ್ಲಿನ ತಿಕ್ಕಾಟವನ್ನು ಅದು ಸುರಕ್ಷಿತವಾಗಿ ದಾಟಬಲ್ಲ ಸಾಮರ್ಥ್ಯವನ್ನು ಹೊಂದಿತ್ತು. ಕ್ಯಾನೊಗಾ ಪಾರ್ಕ್‌ ಮನೆಯಲ್ಲಿ ಸಮುದಾಯದ ಸದಸ್ಯರು ವಾಹನಗಳಲ್ಲಿ ಕೆಲಸ ಮಾಡಿಕೊಂಡು, ಮರುಭೂಮಿಯಿಂದ ತಾವು ತಪ್ಪಿಸಿಕೊಳ್ಳುವುದಕ್ಕೆ ಸಜ್ಜುಗೊಳ್ಳಲು ಮಾರ್ಗಸೂಚಿಗಳನ್ನು ಹಾಕುವಲ್ಲಿ ಆಳವಾಗಿ ಪರ್ಯಾಲೋಚಿಸುತ್ತಿದ್ದ ಸಮಯದಲ್ಲಿಯೇ, ಪ್ರಪಂಚವನ್ನು ಬದಲಾಯಿಸುವ ತಮ್ಮ ಗೀತಸಂಪುಟಕ್ಕೆ ಸಂಬಂಧಿಸಿದ ಹಾಡುಗಳ ಕುರಿತಾಗಿಯೂ ತೊಡಗಿಸಿಕೊಂಡಿದ್ದರು. ಗೀತಸಂಪುಟದ ಮೂಲದ್ರವ್ಯವನ್ನು ಕೇಳಿಸಿಕೊಳ್ಳಲು ಟೆರ್ರಿ ಮೆಲ್ಚರ್‌ ಆ ಮನೆಗೆ ಬರುತ್ತಿದ್ದಾನೆ ಎಂಬ ವಿಷಯವು ಅವರಿಗೆ ತಿಳಿಯುತ್ತಿದ್ದಂತೆಯೇ, ಮಹಿಳೆಯರು ಭೋಜನವನ್ನು ಸಿದ್ಧಪಡಿಸಿದರು ಹಾಗೂ ಆ ಪ್ರದೇಶವನ್ನು ಸ್ವಚ್ಛಗೊಳಿಸಿದರು; ಆದರೆ ಮೆಲ್ಚರ್‌ ಎಂದಿಗೂ ಬರಲೇ ಇಲ್ಲ.
ಟೇಟ್‌ ಜೊತೆಗಿನ ಮುಖಾಮುಖಿ
1969ರ ಮಾರ್ಚ್‌ 23ರಂದು ಆಹ್ವಾನವಿಲ್ಲದೆಯೇ 10050 ಸಿಯೆಲೊ ಡ್ರೈವ್‌‌‌‌ನ್ನು ಮ್ಯಾನ್ಸನ್‌‌ ಪ್ರವೇಶಿಸಿದ; ಅದು ಟೆರ್ರಿ ಮೆಲ್ಚರ್‌‌‌ನ ನಿವಾಸ ಎಂದು ಅವನು ತಿಳಿದುಕೊಂಡಿದ್ದ. ಇದು ರೂಡಿ ಆಲ್ಟೊಬೆಲ್ಲಿ ಎಂಬಾತನ ಸ್ವತ್ತಾಗಿತ್ತು, ಮತ್ತು ಅಲ್ಲಿ ಮೆಲ್ಚರ್‌ ಬಹಳ ಸಮಯದವರೆಗೆ ಓರ್ವ ಬಾಡಿಗೆದಾರನಾಗಿರಲಿಲ್ಲ. ಆ ಫೆಬ್ರುವರಿಯ ವೇಳೆಗೆ ಇದ್ದಂತೆ, ಶರೋನ್‌‌ ಟೇಟ್‌ ಮತ್ತು ರೋಮನ್‌‌ ಪೋಲನ್ಸ್‌ಕಿ ಎಂಬಿಬ್ಬರು ಅಲ್ಲಿನ ಬಾಡಿಗೆದಾರರಾಗಿದ್ದರು.
ಓರ್ವ ಛಾಯಾಗ್ರಾಹಕ ಮತ್ತು ಟೇಟ್‌‌ಳ ಸ್ನೇಹಿತನಾಗಿದ್ದ ಶಾಹ್ರೋಖ್‌ ಹಟಾಮಿ ಎಂಬಾತ ಮ್ಯಾನ್ಸನ್‌‌ನ್ನು ಭೇಟಿಮಾಡಿದ. ಮಾರನೆಯ ದಿನ ಟೇಟ್‌ ರೋಮ್‌‌‌ಗೆ ತೆರಳುವವಳಿದ್ದರಿಂದ, ನಿರ್ಗಮನಕ್ಕೆ ಮುಂಚಿತವಾಗಿ ಅವಳ ಛಾಯಾಚಿತ್ರವನ್ನು ತೆಗೆಯಲೆಂದು ಹಟಾಮಿ ಅಲ್ಲಿಗೆ ಬಂದಿದ್ದ. ಪ್ರಧಾನಗೃಹವನ್ನು ಮ್ಯಾನ್ಸನ್‌‌ ಸಮೀಪಿಸುತ್ತಿದ್ದಂತೆ ಅವನನ್ನು ಕಿಟಕಿಯೊಂದರ ಮೂಲಕ ನೋಡಿದ್ದ ಹಟಾಮಿ, ಅವನಿಗೇನು ಬೇಕು ಎಂಬುದನ್ನು ಕೇಳಲೆಂದು ಮುಂಭಾಗದ ವರಾಂಡಕ್ಕೆ ಬಂದಿದ್ದ.
ಹಟಾಮಿಯಿಂದ ಗುರುತಿಸಲಾಗದ ಯಾವುದೋ ಹೆಸರನ್ನು ಹೇಳಿದ ಮ್ಯಾನ್ಸನ್‌ ಅವರನ್ನು ತಾನು ಹುಡುಕಿಕೊಂಡು ಬಂದಿರುವುದಾಗಿ ಹಟಾಮಿಗೆ ತಿಳಿಸಿದಾಗ, ಆ ಜಾಗವು ಪೋಲನ್ಸ್‌ಕಿಯ ನಿವಾಸ ಎಂಬುದಾಗಿ ಹಟಾಮಿ ಅವನಿಗೆ ತಿಳಿಸಿದ. "ಹಿಂಭಾಗದ ಓಣಿಯಲ್ಲಿರುವ" ಮನೆಯಲ್ಲಿ ಪ್ರಯತ್ನಿಸುವಂತೆ ಹಟಾಮಿ ಅವನಿಗೆ ಅಲಹೆ ನೀಡಿದ; ಪ್ರಧಾನಗೃಹದಿಂದ ಆಚೆಯಿದ್ದ ಅತಿಥಿಗೃಹದೆಡೆಗೆ ಇದ್ದ ಹಾದಿಯು ಅವನು ಸೂಚಿಸಿದ ದಾರಿಯಾಗಿತ್ತು. ಸ್ವತ್ತಿನ ಪ್ರದೇಶದಲ್ಲಿ ಓರ್ವ ಅಪರಿಚಿತ ಬಂದುದಕ್ಕೆ ಕಳವಳಗೊಂಡ ಹಟಾಮಿಯು ಈಗ ಮುಂಭಾಗದ ಕಾಲುದಾರಿಯೆಡೆಗೆ ತೆರಳಿದ; ಮ್ಯಾನ್ಸನ್‌ಗೆ ಎದುರಾಗುವುದು ಅವನ ಉದ್ದೇಶವಾಗಿತ್ತು. ಹಟಾಮಿಯ ಹಿಂಭಾಗದಲ್ಲಿ, ಮನೆಯ ಮುಂಭಾಗದ ಬಾಗಿಲಲ್ಲಿ ಕಾಣಿಸಿಕೊಂಡ ಟೇಟ್‌, ಆತ ಯಾರೊಂದಿಗೆ ಮಾತನಾಡುತ್ತಿದ್ದುದು ಎಂದು ಕೇಳಿದಳು. ವ್ಯಕ್ತಿಯೋರ್ವ ಯಾರೋ ಒಬ್ಬನನ್ನು ಹುಡುಕಿಕೊಂಡು ಬಂದಿರುವುದಾಗಿ ಹಟಾಮಿ ಅವಳಿಗೆ ತಿಳಿಸಿದ. ಹಟಾಮಿ ಮತ್ತು ಟೇಟ್‌ ತಂತಮ್ಮ ಸ್ಥಾನಗಳಲ್ಲಿರುವಂತೆಯೇ, ಮ್ಯಾನ್ಸನ್‌‌ ಒಂದೂ ಮಾತನ್ನಾಡದೆಯೇ ಅತಿಥಿಗೃಹದೆಡೆಗೆ ತೆರಳಿದ, ಹಾಗೂ ಒಂದೆರಡು ನಿಮಿಷಗಳ ನಂತರ ಅಲ್ಲಿಂದ ಹಿಂದಿರುಗಿ, ಅಲ್ಲಿಂದ ಆಚೆಗೆ ತೆರಳಿದ.
ಅದೇ ದಿನದ ಸಂಜೆವೇಳೆಗೆ, ಸದರಿ ಸ್ವತ್ತಿನ ಪ್ರದೇಶಕ್ಕೆ ಹಿಂದಿರುಗಿದ ಮ್ಯಾನ್ಸನ್‌‌, ಮತ್ತೊಮ್ಮೆ ಅತಿಥಿಗೃಹದೆಡೆಗೆ ತೆರಳಿದ. ಸುತ್ತವರಿಯಲ್ಪಟ್ಟಿದ್ದ ವರಾಂಡವನ್ನು ಪ್ರವೇಶಿಸುವ ಧಾರ್ಷ್ಟ್ಯ ತೋರಿದ ಅವನು, ಆಗಷ್ಟೇ ಸ್ನಾನವನ್ನು ಮುಗಿಸಿಕೊಂಡು ಬರುತ್ತಿದ್ದ ರೂಡಿ ಆಲ್ಟೊಬೆಲ್ಲಿಯನ್ನು ಮಾತನಾಡಿಸಿದ. ಮೆಲ್ಚರ್‌ ಕುರಿತಾಗಿ ಮ್ಯಾನ್ಸನ್‌ ಅವನನ್ನು ಕೇಳಿದನಾದರೂ, ತನ್ನನ್ನು ನೋಡಲೆಂದು ಮ್ಯಾನ್ಸನ್‌ ಬಂದಿದ್ದಾನೆ ಎಂಬುದಾಗಿ ಆಲ್ಟೊಬೆಲ್ಲಿ ಭಾವಿಸಿದ. ಆ ಪ್ರದೇಶದಿಂದ ಮೆಲ್ಚರ್ ನಿರ್ಗಮಿಸಿದ ನಂತರ, ಹಿಂದಿನ ಸಂದರ್ಭಗಳಲ್ಲಿ ಮ್ಯಾನ್ಸನ್‌‌ ತೋರಿಕೆಗಾಗಿ ಆ ಸ್ಥಳಕ್ಕೆ ಭೇಟಿನೀಡಿದ್ದ ಎಂಬ ಅಂಶವನ್ನು ಅಭಿಯೋಜಕ ವಿನ್ಸೆಂಟ್‌ ಬುಗ್ಲಿಯೊಸಿಯು ನಂತರದಲ್ಲಿ ಪತ್ತೆಮಾಡಿದ್ದಕ್ಕೆ ಇದು ಸುಸಂಗತವಾಗಿದೆ ಅಥವಾ ಹೊಂದಿಕೆಯಾಗುವಂತಿದೆ.
ಆಲ್ಟೊಬೆಲ್ಲಿಯು ಒಳಭಾಗದ ಪರದೆ ಬಾಗಿಲಿನ ಮೂಲಕ ಮಾತನಾಡುತ್ತಾ, ಮೆಲ್ಚರ್‌ ಈಗಾಗಲೇ ಮಾಲಿಬು ಪ್ರದೇಶಕ್ಕೆ ತೆರಳಿದ್ದಾನೆ ಎಂದು ಮ್ಯಾನ್ಸನ್‌‌ಗೆ ತಿಳಿಸಿದ. ಮೆಲ್ಚರ್‌ನ ಹೊಸ ವಿಳಾಸವು ತನಗೆ ಗೊತ್ತಿಲ್ಲ ಎಂಬುದಾಗಿ ಆತ ಸುಳ್ಳುಹೇಳಿದ. ಮ್ಯಾನ್ಸನ್‌ನಿಂದ ಬಂದ ಪ್ರಶ್ನೆಯೊಂದಕ್ಕೆ ಪ್ರತಿಕ್ರಿಯೆ ನೀಡುವ ಸಂದರ್ಭದಲ್ಲಿ, ತಾನು ಸ್ವತಃ ಮನರಂಜನಾ ವ್ಯವಹಾರದಲ್ಲಿ ಇದ್ದುದಾಗಿ ತಿಳಿಸಿದ; ಡೆನ್ನಿಸ್‌ ವಿಲ್ಸನ್‌‌ನ ಮನೆಯಲ್ಲಿ ಹಿಂದಿನ ವರ್ಷ ಅವನು ಮ್ಯಾನ್ಸನ್‌ನ್ನು ಭೇಟಿಯಾಗಿದ್ದನಾದರೂ, ಅದಾಗಲೇ ಮ್ಯಾನ್ಸನ್‌‌ಗೆ ತಿಳಿದಿದೆ ಎಂಬ ಬಗ್ಗೆ ಅವನಿಗೆ ಖಾತ್ರಿಯಿತ್ತು. ವಿಲ್ಸನ್‌‌ ನುಡಿಸಿಕೊಂಡು ಬಂದಿದ್ದ ಮ್ಯಾನ್ಸನ್‌‌ನ ಒಂದಷ್ಟು ಸಂಗೀತದ ಧ್ವನಿಮುದ್ರಣಗಳ ಕುರಿತಾಗಿ ವಿಲ್ಸನ್‌‌ನ ಮನೆಯಲ್ಲಿ ಅವನಿಗೆ ಆಲ್ಟೊಬೆಲ್ಲಿಯು ನಿರುತ್ಸಾಹದ ಮೆಚ್ಚುಗೆಯನ್ನು ಸೂಚಿಸಿದ್ದ.
ಮಾರನೆಯ ದಿನ ತಾನು ದೇಶದಿಂದಾಚೆಗೆ ತೆರಳುತ್ತಿರುವುದಾಗಿ ಆಲ್ಟೊಬೆಲ್ಲಿಯು ಮ್ಯಾನ್ಸನ್‌‌ಗೆ ತಿಳಿಸಿದಾಗ, ಅವನು ಪ್ರವಾಸದಿಂದ ಹಿಂದಿರುಗಿದ ನಂತರ ಅವನೊಂದಿಗೆ ಮಾತನಾಡುವುದಾಗಿ ಮ್ಯಾನ್ಸನ್‌‌ ತಿಳಿಸಿದ; ತನ್ನ ಪ್ರವಾಸದ ಅವಧಿಯು ಒಂದು ವರ್ಷಕ್ಕಿಂತ ಹೆಚ್ಚಿನದಾಗಿದೆ ಎಂದು ಆಲ್ಟೊಬೆಲ್ಲಿ ಸುಳ್ಳುಹೇಳಿದ. ಆಲ್ಟೊಬೆಲ್ಲಿಯಿಂದ ಬಂದ ಒಂದು ನೇರ ಪ್ರಶ್ನೆಗೆ ಪ್ರತಿಕ್ರಿಯೆ ನೀಡುವ ಸಂದರ್ಭದಲ್ಲಿ, ಪ್ರಧಾನಗೃಹದಲ್ಲಿರುವ ವ್ಯಕ್ತಿಗಳಿಂದ ನೀಡಲ್ಪಟ್ಟ ನಿರ್ದೇಶನದ ಅನುಸಾರ ತಾನು ಅತಿಥಿಗೃಹದೆಡೆಗೆ ತೆರಳಿದುದಾಗಿ ಮ್ಯಾನ್ಸನ್‌‌ ವಿವರಿಸಿದ; ಮ್ಯಾನ್ಸನ್‌‌ ಆಗಮನದಿಂದ ತನ್ನ ಬಾಡಿಗೆದಾರರಿಗೆ ತೊಂದರೆಯಾಗಬಾರದು ಎಂಬುದೇ ತನ್ನ ಬಯಕೆ ಎಂದು ಆಲ್ಟೊಬೆಲ್ಲಿ ವಿವರಿಸಿದ.
ಮ್ಯಾನ್ಸನ್‌‌ ಅಲ್ಲಿಂದ ತೆರಳಿದ. ಮಾರನೆಯ ದಿನ ಟೇಟ್‌ ಜೊತೆಯಲ್ಲಿ ಆಲ್ಟೊಬೆಲ್ಲಿಯು ರೋಮ್‌ಗೆ ತೆರಳುವಾಗ, "ತೆವಳುವಂತೆ-ಕಾಣುವ ಆ ವ್ಯಕ್ತಿಯು" ಹಿಂದಿನ ದಿನ ಅತಿಥಿಗೃಹಕ್ಕೆ ಮತ್ತೆ ಹೋಗಿದ್ದನೇ ಎಂದು ಆಲ್ಟೊಬೆಲ್ಲಿಯನ್ನು ಟೇಟ್‌ ಕೇಳಿದಳು.
ಕ್ರೋವೆಗೆ ಗುಂಡಿಕ್ಕುವಿಕೆ
ಮ್ಯಾನ್ಸನ್‌‌ ಮತ್ತು ಮಹಿಳೆಯರು ಹಾಡುವುದನ್ನು ಕೇಳಲೆಂದು, 1969ರ ಮೇ 18ರಂದು ಟೆರ್ರಿ ಮೆಲ್ಚರ್‌ ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರಕ್ಕೆ ಭೇಟಿನೀಡಿದ. ನಂತರದ ಕೆಲವೇ ದಿನಗಳಲ್ಲಿ, ತರುವಾಯದ ಭೇಟಿಯೊಂದನ್ನು ಮೆಲ್ಚರ್‌ ವ್ಯವಸ್ಥೆಗೊಳಿಸಿದ. ಆ ಸಂದರ್ಭದಲ್ಲಿ ಸಂಚಾರಿ ಧ್ವನಿಮುದ್ರಣ ಘಟಕವೊಂದನ್ನು ಹೊಂದಿದ್ದ ಸ್ನೇಹಿತನೊಬ್ಬನನ್ನು ಅವನು ತನ್ನೊಂದಿಗೆ ಕರೆತಂದ; ಆದರೆ ಅವನು ಸ್ವತಃ ಗುಂಪಿನ ಗೀತೆಯನ್ನು ಧ್ವನಿಮುದ್ರಿಸಿಕೊಳ್ಳಲಿಲ್ಲ.
"ಹೆಲ್ಟರ್‌ ಸ್ಕೆಲ್ಟರ್‌‌"ನ್ನು ಹೇಗೆ ಆರಂಭಿಸುವುದು ಎಂಬುದನ್ನು ತಾವು ಕರಿಯರಿಗೆ ತೋರಿಸಬೇಕಾಗಿ ಬರಬಹುದು ಎಂಬುದಾಗಿ ಜೂನ್‌‌ ವೇಳೆಗೆ ಸಮುದಾಯಕ್ಕೆ ಹೇಳಲು ಮ್ಯಾನ್ಸನ್‌ ಶುರುಮಾಡಿದ. ಘರ್ಷಣೆಗೆ ಸಂಬಂಧಿಸಿದ ಸಿದ್ಧತೆಯನ್ನು ನಡೆಸಲು ಸಮುದಾಯಕ್ಕೆ ನೆರವಾಗಲೆಂದು ಉದ್ದೇಶಿಸಲಾದ ಹಣವನ್ನು ಗಳಿಸಿಕೊಂಡುಬರುವ ಕೆಲಸವನ್ನು ವ್ಯಾಟ್ಸನ್‌‌ಗೆ ಮ್ಯಾನ್ಸನ್‌ ವಹಿಸಿದಾಗ, ಬರ್ನಾರ್ಡ್‌ "ಲಾಟ್ಸಪೊಪ್ಪಾ" ಕ್ರೋವೆ ಎಂಬ ಹೆಸರಿನ ಓರ್ವ ಕರಿಯ ಮಾದಕವಸ್ತು ವ್ಯಾಪಾರಿಯನ್ನು ವ್ಯಾಟ್ಸನ್‌‌ ಮೋಸಗೊಳಿಸಿ ಅವನಿಂದ ಹಣವನ್ನು ಪಡೆದ. ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಲ್ಲಿನ ಪ್ರತಿಯೊಬ್ಬರನ್ನೂ ನಾಶಮಾಡುವ ಒಂದು ಬೆದರಿಕೆಯೊಂದಿಗೆ ಕ್ರೋವೆ ಪ್ರತಿಕ್ರಿಯಿಸಿದ. 1969ರ ಜುಲೈ 1ರಂದು ಕ್ರೋವೆಗೆ ಅವನ ಹಾಲಿವುಡ್‌ ವಾಸದ ಮಹಡಿಯಲ್ಲಿ ಗುಂಡಿಕ್ಕುವ ಮೂಲಕ ಮ್ಯಾನ್ಸನ್ ಎದುರೇಟು ನೀಡಿದ.
ತಾನು ಕ್ರೋವೆಯನ್ನು ಕೊಂದಿರುವೆ ಎಂಬುದಾಗಿ ಮ್ಯಾನ್ಸನ್‌‌ ಹೊಂದಿದ್ದ ತಪ್ಪುಗ್ರಹಿಕೆಯ ನಂಬಿಕೆಯು, ಲಾಸ್‌ ಏಂಜಲೀಸ್‌ನಲ್ಲಿ ಎಸೆಯಲ್ಪಟ್ಟಿದ್ದ ಓರ್ವ ಬ್ಲಾಕ್‌ ಪ್ಯಾಂಥರ್‌‌ ಬಣದವನ ಶರೀರವು ಪತ್ತೆಯಾದುದರ ಕುರಿತಾದ ಒಂದು ಸುದ್ದಿ ವರದಿಯಿಂದಾಗಿ ತೋರಿಕೆಯಲ್ಲಿ ದೃಢಪಡಿಸಲ್ಪಟ್ಟಿತು. ಕ್ರೋವೆಯು ಬ್ಲಾಕ್‌ ಪ್ಯಾಂಥರ್‌ಗಳ ಬಣದ ಓರ್ವ ಸದಸ್ಯನಾಗಿರದಿದ್ದರೂ ಸಹ, ಅವನು ಆ ಬಣದ ಸದಸ್ಯನಾಗಿದ್ದ ಎಂಬ ತೀರ್ಮಾನಕ್ಕೆ ಬಂದ ಮ್ಯಾನ್ಸನ್, ಆ ಗುಂಪಿನಿಂದ ತನ್ನ ಮೇಲೆ ಪ್ರತೀಕಾರದ ದಾಳಿಯಾಗಬಹುದು ಎಂದು ನಿರೀಕ್ಷಿಸಿದ. ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರವನ್ನು ಒಂದು ರಕ್ಷಣಾತ್ಮಕ ಶಿಬಿರವಾಗಿ ಪರಿವರ್ತಿಸಿದ ಅವನು, ಸಶಸ್ತ್ರ ರಕ್ಷಾಭಟರು ರಾತ್ರಿಯಲ್ಲಿ ಗಸ್ತು ತಿರುಗುವಂತೆ ವ್ಯವಸ್ಥೆಗೊಳಿಸಿದ. ಈ ಕುರಿತು ಟೆಕ್ಸ್‌‌ ವ್ಯಾಟ್ಸನ್‌ ನಂತರದಲ್ಲಿ ಬರೆಯುತ್ತಾ, "ಒಂದು ವೇಳೆ ಹೆಲ್ಟರ್‌ ಸ್ಕೆಲ್ಟರ್‌‌ ಆದಷ್ಟು ಎರಗಲಿದೆ ಎಂಬುದಕ್ಕೆ ನಮಗೆ ಯಾವುದೇ ಹೆಚ್ಚಿನ ಸಾಕ್ಷ್ಯ ಬೇಕಿದ್ದರೆ, ಇದು ಅದೇ ಆಗಿತ್ತು; ಆಯ್ದುಕೊಂಡ ಗುರಿಗಳ ಮೇಲೆ ಕರಿಯರು ದಾಳಿಮಾಡಲು ಪ್ರಯತ್ನಿಸುತ್ತಿದ್ದರು."
ಹಿನ್ಮನ್‌‌ ಕೊಲೆ
1969ರ ಜುಲೈ 25ರಂದು, ಹಿಂದೊಮ್ಮೆ ಸಮುದಾಯದ ಸದಸ್ಯನಾಗಿದ್ದ ಬಾಬ್ಬಿ ಬ್ಯೂಸೊಲೈಲ್‌ ಎಂಬಾತನನ್ನು ಮೇರಿ ಬ್ರೂನರ್‌‌ ಮತ್ತು ಸುಸಾನ್‌ ಅಟ್ಕಿನ್ಸ್‌ ಜೊತೆಯಲ್ಲಿ ಗ್ಯಾರಿ ಹಿನ್ಮನ್ ಎಂಬ ಪರಿಚಯಸ್ಥನ ಮನೆಗೆ ಮ್ಯಾನ್ಸನ್‌‌ ಕಳಿಸಿಕೊಟ್ಟ; ಹಿನ್ಮನ್‌ ಪಾರಂಪರ್ಯವಾಗಿ ಪಡೆದುಕೊಂಡಿದ್ದಾನೆ ಎಂಬುದಾಗಿ ಮ್ಯಾನ್ಸನ್‌‌ ಭಾವಿಸಿದ್ದ ಹಣವನ್ನು ವರ್ಗಾಯಿಸುವಂತೆ ಹಿನ್ಮನ್‌ನ ಮನವೊಲಿಸಲು ಇವರೆಲ್ಲರನ್ನೂ ಕಳಿಸಲಾಗಿತ್ತು. ಅಸಹಕಾರಿಯಾಗಿ ನಡೆದುಕೊಂಡ ಹಿನ್ಮನ್‌‌ನ್ನು ಈ ಮೂವರೂ ಎರಡು ದಿನಗಳವರೆಗೆ ಒತ್ತೆಯಾಳಾಗಿ ಇರಿಸಿಕೊಂಡರು; ಈ ಅವಧಿಯಲ್ಲಿ ಹಾಜರಾದ ಮ್ಯಾನ್ಸನ್‌ ಕತ್ತಿಯೊಂದನ್ನು ತೋರಿಸಿ ಅವನ ಕಿವಿಯನ್ನು ಕತ್ತರಿಸುವುದಾಗಿ ತಿಳಿಸಿದ. ಅದಾದ ನಂತರ, ಮ್ಯಾನ್ಸನ್‌ನ ಸೂಚನೆಯ ಮೇರೆಗೆ ಕೇವಲ ತೋರಿಕೆಗಾಗಿ ಬ್ಯೂಸೊಲೈಲ್‌ ಹಿನ್ಮನ್‌‌ನ್ನು ಇರಿದು ಸಾಯಿಸಿದ.
ಟೊಪಾಂಗಾ ಕ್ಯಾನಿಯನ್‌‌ ನಿವಾಸವನ್ನು ಬಿಡುವುದಕ್ಕೆ ಮುಂಚಿತವಾಗಿ, ಬ್ಯೂಸೊಲೈಲ್‌, ಅಥವಾ ಮಹಿಳೆಯರ ಪೈಕಿ ಒಬ್ಬಳು, ಹಿನ್ಮನ್‌‌ನ ರಕ್ತವನ್ನು ಬಳಸಿಕೊಂಡು ಗೋಡೆಯ ಮೇಲೆ "ರಾಜಕೀಯ ಹಂದಿಮರಿ" ಎಂದು ಬರೆದರು ಮತ್ತು ಬ್ಲಾಕ್‌ ಪ್ಯಾಂಥರ್‌ ಬಣದ ಒಂದು ಸಂಕೇತವಾದ ಚಿರತೆಯ ಒಂದು ಪಂಜವನ್ನು ಬರೆದರು.
1981ರಲ್ಲಿ ಮತ್ತು 1998–99ರಲ್ಲಿ ನಡೆದ ನಿಯತಕಾಲಿಕದ ಸಂದರ್ಶನಗಳಲ್ಲಿ ಬ್ಯೂಸೊಲೈಲ್‌ ಮಾತನಾಡುತ್ತಾ, ಸಾಮಾನ್ಯವಾಗಿ ಭಾವಿಸಿರುವಂತೆ ಕಳಪೆ ಗುಣಮಟ್ಟವನ್ನು ಹೊಂದಿದ್ದ ಮಾದಕವಸ್ತುಗಳಿಗೆ ಸಂಬಂಧಿಸಿದಂತೆ ಹಿನ್ಮನ್‌‌ಗೆ ಪಾವತಿಸಲಾಗಿದ್ದ ಹಣವನ್ನು ವಸೂಲುಮಾಡಲು ತಾನು ಹಿನ್ಮನ್‌‌ ಇದ್ದ ಸ್ಥಳಕ್ಕೆ ತೆರಳಿದುದಾಗಿ ತಿಳಿಸಿದ; ತನ್ನ ಆಶಯದ ಅರಿವಿಲ್ಲದ ಬ್ರೂನರ್‌‌ ಮತ್ತು ಅಟ್ಕಿನ್ಸ್, ವ್ಯರ್ಥವಾಗಿ ಕೇವಲ ಹಿನ್ಮನ್‌‌ನ್ನು ಭೇಟಿಮಾಡಲು ತನ್ನ ಜೊತೆ ತೆರಳಿದ್ದರು ಎಂಬ ಮಾತನ್ನೂ ಅವನು ಈ ಸಂದರ್ಭದಲ್ಲಿ ಸೇರಿಸಿದ. ಮತ್ತೊಂದೆಡೆ, ಅಟ್ಕಿನ್ಸ್‌ 1977ರಲ್ಲಿ ಬಂದ ತನ್ನ ಆತ್ಮಚರಿತ್ರೆಯಲ್ಲಿ ಬರೆಯುತ್ತಾ, ಹಿನ್ಮನ್ ಬಳಿಗೆ ಹೋಗಲು ಬ್ಯೂಸೊಲೈಲ್‌, ಬ್ರೂನರ್‌‌, ಮತ್ತು ತನಗೆ ಮ್ಯಾನ್ಸನ್‌‌ ನೇರವಾಗಿ ತಿಳಿಸಿದನೆಂದೂ ಮತ್ತು ಅವನ ಬಳಿ ಪಿತ್ರಾರ್ಜಿತವಾಗಿ ಇದೆಯೆಂದು ಭಾವಿಸಲಾಗಿದ್ದ 21,000 $ನಷ್ಟು ಮೊತ್ತವನ್ನು ಪಡೆದುಕೊಂಡು ಬರಲು ಹೇಳಿದ್ದನೆಂದೂ ತಿಳಿಸಿದಳು. ಅವಳು ತನ್ನ ಮಾತುಗಳನ್ನು ಮುಂದುವರಿಸುತ್ತಾ, ಎರಡು ದಿನಗಳು ಮುಂಚಿತವಾಗಿ ತನ್ನೊಂದಿಗೆ ಖಾಸಗಿಯಾಗಿ ಮಾತನಾಡಿದ ಮ್ಯಾನ್ಸನ್‌, "ಮುಖ್ಯವಾದುದನ್ನೇನಾದರೂ ಮಾಡಲು" ಅವಳು ಬಯಸಿದ್ದಲ್ಲಿ, ‌ಹಿನ್ಮನ್‌‌ನ್ನು ಸಾಯಿಸಿ ಅವನ ಹಣವನ್ನು ಪಡೆಯಬಹುದೆಂದು ತಿಳಿಸಿದ್ದ ಎಂಬ ಅಂಶವನ್ನು ಹೊರಗೆಡಹಿದಳು.
ಟೇಟ್‌ ಕೊಲೆಗಳು
ಹಿನ್ಮನ್‌‌ನ ಕಾರನ್ನು ಬ್ಯೂಸೊಲೈಲ್‌ ಓಡಿಸುತ್ತಿರುವಾಗ ಅವನನ್ನು ಹಿಡಿದ ನಂತರ, 1969ರ ಆಗಸ್ಟ್‌‌ 6ರಂದು ಬ್ಯೂಸೊಲೈಲ್‌ ಬಂಧಿಸಲ್ಪಟ್ಟ. ಟೈರಿನ ಬಾವಿಯಲ್ಲಿ ಆರಕ್ಷಕರಿಗೆ ಕೊಲೆಯ ಆಯುಧವು ಸಿಕ್ಕಿತು. ಎರಡು ದಿನಗಳು ನಂತರ, ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಲ್ಲಿನ ತನ್ನ ಸಮುದಾಯದ ಸದಸ್ಯರೊಂದಿಗೆ ಮ್ಯಾನ್ಸನ್‌‌ ಮಾತನಾಡುತ್ತಾ, "ಹೆಲ್ಟರ್‌ ಸ್ಕೆಲ್ಟರ್‌ಗೆ ಈಗ ಕಾಲಕೂಡಿಬಂದಿದೆ" ಎಂದು ತಿಳಿಸಿದ.
ಆಗಸ್ಟ್‌‌ 8ರಂದು ರಾತ್ರಿ, "ಮೆಲ್ಚರ್‌ ವಾಸಿಸುತ್ತಿದ್ದನೆನ್ನಲಾದ ಮನೆಗೆ" ಅಟ್ಕಿನ್ಸ್‌, ಲಿಂಡಾ ಕಸಾಬಿಯನ್‌‌, ಮತ್ತು ಪ್ಯಾಟ್ರೀಷಿಯಾ ಕ್ರೆನ್‌ವಿಂಕೆಲ್‌‌‌‌‌‌ರನ್ನು ಕರೆದುಕೊಂಡು ಹೋಗುವಂತೆ ವ್ಯಾಟ್ಸನ್‌‌ಗೆ ಮ್ಯಾನ್ಸನ್‌‌ ನಿರ್ದೇಶನವನ್ನು ನೀಡಿದ; ಅಷ್ಟೇ ಅಲ್ಲ, "ನಿನ್ನ ಕೈಯಲ್ಲಿ ಎಷ್ಟು ಸಾಧ್ಯವೋ ಅಷ್ಟು ಭಯಂಕರವಾಗಿ ಅಲ್ಲಿರುವ ಪ್ರತಿಯೊಬ್ಬರನ್ನೂ ಸಂಪೂರ್ಣವಾಗಿ ನಾಶಮಾಡು" ಎಂಬ ಸೂಚನೆಯನ್ನೂ ಅವನಿಗೆ ನೀಡಿದ. ವ್ಯಾಟ್ಸನ್‌‌ ಯಾವ ರೀತಿಯಲ್ಲಿ ಸೂಚನೆಗಳನ್ನು ನೀಡುತ್ತಾನೋ ಅದನ್ನು ಅನುಸರಿಸುವಂತೆ ಅವನು ಮಹಿಳೆಯರಿಗೆ ತಿಳಿಸಿದ. ಸಮುದಾಯದ ಆರಂಭಿಕ ಸದಸ್ಯರಲ್ಲಿ ಒಬ್ಬಳಾಗಿದ್ದ ಕ್ರೆನ್‌ವಿಂಕೆಲ್‌‌ ಬಿಟ್ಟಿಪ್ರಯಾಣ ಮಾಡುವವರ ಪೈಕಿಯೂ ಒಬ್ಬಳಾಗಿದ್ದು, ಅವಳನ್ನು ಡೆನ್ನಿಸ್‌ ವಿಲ್ಸನ್‌‌ ಹಾರಿಸಿಕೊಂಡು ಬಂದಿದ್ದ ಎಂಬರ್ಥದಲ್ಲಿ ಆರೋಪಿಸಲಾಗುತ್ತಿತ್ತು.
ಸಿಯೆಲೊ ಡ್ರೈವ್‌‌ ಸ್ವತ್ತಿನ ಪ್ರವೇಶದ್ವಾರದ ಬಳಿಗೆ ಈ ನಾಲ್ವರೂ ಆಗಮಿಸಿದಾಗ, ದ್ವಾರದ ಸಮೀಪವಿರುವ ದೂರವಾಣಿ ಕಂಬವೊಂದನ್ನು ಹತ್ತಿದ ವ್ಯಾಟ್ಸನ್‌, ದೂರವಾಣಿಯ ಮಾರ್ಗವನ್ನು ಕತ್ತರಿಸಿಹಾಕಿದ. ಸಮುದಾಯದ ವಿಷಯಗಳಿಗೆ ಸಂಬಂಧಿಸಿದಂತೆ ಅವನು ಹಿಂದೆ ಆ ಮನೆಗೆ ಹೋಗಿದ್ದ.
ಅಷ್ಟು ಹೊತ್ತಿಗಾಗಲೇ ಮಧ್ಯರಾತ್ರಿಯಾಗಿತ್ತು ಮತ್ತು 1969ರ ಆಗಸ್ಟ್‌‌ 9ರ ದಿನವು ಪ್ರಾರಂಭವಾಗುವುದರಲ್ಲಿತ್ತು. ತಮ್ಮ ಕಾರನ್ನು ಬೆಟ್ಟದ ಕೆಳಭಾಗಕ್ಕೆ ಕೊಂಡೊಯ್ದು ಅಲ್ಲಿ ಅದನ್ನು ನಿಲುಗಡೆ ಮಾಡಿದ ಆ ಗುಂಪು, ಮತ್ತೆ ಮನೆಯೆಡೆಗೆ ನಡೆಯಲು ಶುರುಮಾಡಿತು. ದ್ವಾರಕ್ಕೆ ವಿದ್ಯುತ್‌ ಸಂಪರ್ಕವನ್ನು ನೀಡಿರಬಹುದು ಅಥವಾ ಅದು ಒಂದು ಎಚ್ಚರಿಕೆಯ ಗಂಟೆಯೊಂದಿಗೆ ಸಜ್ಜುಗೊಂಡಿರಬಹುದು ಎಂದು ಆಲೋಚಿಸಿದ ಅವರು, ಅದರ ಬಲಭಾಗದಲ್ಲಿದ್ದುಕೊಂಡು ನೆಲದ ಮೇಲೆ ಇಳಿಬಿದ್ದಿದ್ದ ಒಂದು ಪೊದೆಪೊದೆಯಾಗಿರುವ ಕಟ್ಟೆಯನ್ನು ಹತ್ತಿದರು. ಆ ಹೊತ್ತಿಗೆ ಸರಿಯಾಗಿ, ಕೋನೀಯವಾಗಿರುವ ಸ್ವತ್ತಿನ ವ್ಯಾಪ್ತಿಯೊಳಗೆ ದೂರದಲ್ಲಿರುವ ಮುಂದೀಪಗಳು ಅವರಿಗೆ ಎದುರಾದವು. ಪೊದೆಗಳಲ್ಲಿಯೇ ಉಳಿಯುವಂತೆ ಮಹಿಳೆಯರಿಗೆ ತಿಳಿಸಿದ ವ್ಯಾಟ್ಸನ್‌ ಅಲ್ಲಿಂದ ಹೊರಗೆ ಹೆಜ್ಜೆಯಿಟ್ಟ, ನಿಲ್ಲಲು ಒಂದು ಆದೇಶವನ್ನು ಕೊಟ್ಟ, ಮತ್ತು ಅವನನ್ನು ಸಮೀಪಿಸುತ್ತಿದ್ದ ಸ್ಟೀವನ್‌ ಪೇರೆಂಟ್‌ ಎಂಬ 18-ವರ್ಷ-ವಯಸ್ಸಿನ ಚಾಲಕನನ್ನು ಗುಂಡಿಟ್ಟು ಸಾಯಿಸಿದ. ಪ್ರಧಾನಗೃಹದ ತೆರೆದ ಕಿಟಕಿಯೊಂದರ ಪರದೆಯನ್ನು ವ್ಯಾಟ್ಸನ್‌ ಕತ್ತರಿಸಿದ ನಂತರ, ದ್ವಾರದ ಕೆಳಭಾಗದಲ್ಲಿ ನಿಗಾ ಇಟ್ಟಿರುವಂತೆ ಕಸಾಬಿಯನ್‌ಗೆ ತಿಳಿಸಿದ. ಪರದೆಯನ್ನು ತೆಗೆದುಹಾಕಿದ ಅವನು ಕಿಟಕಿಯ ಮೂಲಕ ಪ್ರವೇಶಿಸಿದ, ಮತ್ತು ಮುಂಭಾಗದ ಬಾಗಿಲ ಮೂಲಕ ಒಳಗೆ ಬರಲು ಅಟ್ಕಿನ್ಸ್‌ ಮತ್ತು ಕ್ರೆನ್‌ವಿಂಕೆಲ್‌‌ಗೆ ಅವಕಾಶ ಕಲ್ಪಿಸಿದ.
ಹತ್ಯೆ
ಅಟ್ಕಿನ್ಸ್‌ ಕಿವಿಯಲ್ಲಿ ವ್ಯಾಟ್ಸನ್‌‌ ಪಿಸುಗುಟ್ಟುತ್ತಿರುವಂತೆ, ವಾಸದ-ಕೊಠಡಿಯ ಒರಗುಮಂಚದ ಮೇಲಿದ್ದ ಪೋಲನ್ಸ್‌ಕಿಯ ಸ್ನೇಹಿತನಾದ ವೋಜ್‌ಸೀಕ್‌ ಫ್ರೈಕೊವ್ಸ್‌ಕಿ ಎಚ್ಚರಗೊಂಡ; ವ್ಯಾಟ್ಸನ್‌‌ ಅವನ ತಲೆಗೆ ಬಲವಾದ ಹೊಡೆತವನ್ನು ಕೊಟ್ಟ. "ನೀನ್ಯಾರು? ಇಲ್ಲೇನು ಮಾಡುತ್ತಿರುವೆ?" ಎಂದು ಅವನನ್ನು ಫ್ರೈಕೊವ್ಸ್‌ಕಿ ಕೇಳಿದಾಗ, "ನಾನೊಂದು ಭೂತ; ಭೂತದ ಕೆಲಸವನ್ನು ಮಾಡಲು ನಾನಿಲ್ಲಿ ಬಂದಿರುವೆ" ಎಂದು ವ್ಯಾಟ್ಸನ್‌‌ ಉತ್ತರಿಸಿದ.
ವ್ಯಾಟ್ಸನ್‌‌ನ ನಿರ್ದೇಶನದ ಅನುಸಾರ, ಆ ಮನೆಯ ಇತರ ಮೂವರು ನಿವಾಸಿಗಳನ್ನು ಅಟ್ಕಿನ್ಸ್‌ ಪತ್ತೆಹಚ್ಚಿದಳು, ಮತ್ತು ಕ್ರೆನ್‌ವಿಂಕೆಲ್‌‌ಳ ನೆರವಿನೊಂದಿಗೆ ಅವರನ್ನು ವಾಸದ ಕೊಠಡಿಗೆ ಕರೆತಂದಳು. ಎಂಟೂವರೆ ತಿಂಗಳುಗಳ ಗರ್ಭಿಣಿಯಾಗಿದ್ದ ಟೇಟ್‌, ಅವಳ ಸ್ನೇಹಿತ ಮತ್ತು ಹಿಂದಿನ ಪ್ರೇಮಿಯಾಗಿದ್ದ ಜೇ ಸೆಬ್ರಿಂಗ್‌‌ ಎಂಬ ಹೆಸರಿನ ಓರ್ವ ಪ್ರಸಿದ್ಧ ಕೇಶವಿನ್ಯಾಸಕಾರ, ಹಾಗೂ ಅಬಿಗೇಲ್‌‌ ಫೋಲ್ಜರ್‌‌ ಎಂಬ ಹೆಸರಿನ ಫ್ರೈಕೊವ್ಸ್‌ಕಿಯ ಪ್ರೇಮಿ ಹಾಗೂ ಫೋಲ್ಜರ್‌‌ ಕಾಫಿ ಸಂಪತ್ತಿನ ವಾರಸುದಾರಿಣಿ ಇವರೇ ಆ ಮೂವರಲ್ಲಿ ಸೇರಿದ್ದರು. ಟೇಟ್‌ಳ ಪತಿಯಾದ ಪೋಲನ್ಸ್‌ಕಿ, ಚಲನಚಿತ್ರವೊಂದರ ಯೋಜನೆಯ ಮೇರೆಗೆ ಲಂಡನ್‌‌‌ನಲ್ಲಿ ಕೆಲಸದಲ್ಲಿ ತೊಡಗಿಸಿಕೊಂಡಿದ್ದ.
ತಾನು ತಂದಿದ್ದ ಹಗ್ಗದಿಂದ ಟೇಟ್‌ ಮತ್ತು ಸೆಬ್ರಿಂಗ್‌‌ ಇಬ್ಬರ ಕುತ್ತಿಗೆಗೂ ಒಟ್ಟಿಗೆಯಾಗಿ ಬಿಗಿಯಲು ಆರಂಭಿಸಿದ ವ್ಯಾಟ್ಸನ್‌‌, ನಂತರ ಅವರನ್ನು ತೊಲೆಯೊಂದಕ್ಕೆ ನೇತುಹಾಕಿದ. ಟೇಟ್‌ ಜೊತೆಯಲ್ಲಿ ಅವನು ಒರಟಾಗಿ ನಡೆದುಕೊಳ್ಳುತ್ತಿರುವುದನ್ನು ಕಂಡು ಸೆಬ್ರಿಂಗ್‌‌ ಪ್ರತಿಭಟಿಸಿದಾಗ, ಅದರಿಂದ ಪ್ರಚೋದಿತನಾದ ವ್ಯಾಟ್ಸನ್‌ ಅವನಿಗೆ ಗುಂಡಿಕ್ಕಿದ. ಫೋಲ್ಜರ್‌‌ಳನ್ನು ಅವಳ ಹಣದ ಚೀಲಕ್ಕಾಗಿ ಅಲ್ಪಕಾಲಿಕವಾಗಿ ಅವಳ ಶಯ್ಯಾಗೃಹಕ್ಕೆ ಕರೆದೊಯ್ಯಲಾಯಿತು; ಅದರಿಂದ 70$ ಮೊತ್ತದ ಹಣವನ್ನು ತೆಗೆದು ಸದರಿ ಆಕ್ರಮಣಕಾರರಿಗೆ ಅವಳು ನೀಡಿದಳು. ಅದಾದ ನಂತರ, ನರಳುತ್ತಿದ್ದ ಸೆಬ್ರಿಂಗ್‌ಗೆ ವ್ಯಾಟ್ಸನ್‌ ಏಳು ಬಾರಿ ಇರಿದ.
ಫ್ರೈಕೊವ್ಸ್‌ಕಿಯ ಕೈಗಳನ್ನು ಒಂದು ಅಂಗವಸ್ತ್ರದಿಂದ ಬಿಗಿಯಲಾಗಿತ್ತು. ಸ್ವತಃ ಅದರಿಂದ ತಾನೇ ಬಿಡಿಸಿಕೊಂಡ ಫ್ರೈಕೊವ್ಸ್‌ಕಿ ಅಟ್ಕಿನ್ಸ್ ಜೊತೆಯಲ್ಲಿ ಸೆಣಸಾಡಲು ಶುರುಮಾಡಿದ; ಅವನನ್ನು ಕಾವಲು ಕಾಯಲೆಂದು ಇಟ್ಟುಕೊಂಡಿದ್ದ ಚಾಕುವಿನಿಂದಲೇ ಅವಳು ಅವನ ಕಾಲುಗಳಿಗೆ ಇರಿದಳು. ಮುಂಭಾಗದ ಬಾಗಿಲ ಕಡೆಗೆ ಮತ್ತು ಅದರಾಚೆಗಿನ ವರಾಂಡಕ್ಕೆ ಸಾಗಲು ಅವನು ಹೆಣಗಾಡುತ್ತಿದ್ದಂತೆ, ಅವನಿಗೆ ಎದುರಾಗಿ ವ್ಯಾಟ್ಸನ್‌‌ ಸೇರಿಕೊಂಡ. ತನ್ನ ಬಳಿಯಿದ್ದ ಬಂದೂಕಿನಿಂದ ಅವನ ತಲೆಯ ಮೇಲೆ ಅನೇಕ ಬಾರಿ ಪ್ರಹಾರವನ್ನು ಮಾಡಿದ ವ್ಯಾಟ್ಸನ್‌‌, ಅವನನ್ನು ಪದೇಪದೇ ಇರಿದ ಹಾಗೂ ಅವನಿಗೆ ಎರಡುಬಾರಿ ಗುಂಡಿಕ್ಕಿದ. ಈ ಪ್ರಕ್ರಿಯೆಯಲ್ಲಿ ವ್ಯಾಟ್ಸನ್‌ ಬಂದೂಕಿನ ಸರಿಯಾದ ಹಿಡಿತವನ್ನು ಕಳೆದುಕೊಂಡ.
ಇದೇ ಸಮಯದ ಆಸುಪಾಸಿನಲ್ಲಿ, "ಭಯಹುಟ್ಟಿಸುವ ಧ್ವನಿಗಳನ್ನು" ಕೇಳಿಸಿಕೊಂಡ ಕಸಾಬಿಯನ್‌‌ ವಾಹನಪಥದಿಂದ ಮೇಲಕ್ಕೆ ಬಂದಳು. ಅವಳು ಬಾಗಿಲಿನ ಹೊರಭಾಗಕ್ಕೆ ಬಂದಳು. ಹತ್ಯಾಕಾಂಡವನ್ನು ನಿಲ್ಲಿಸುವ ಒಂದು ವ್ಯರ್ಥ ಪ್ರಯತ್ನದಲ್ಲಿ, ಯಾರೋ ಬರುತ್ತಿದ್ದಾರೆ ಎಂಬುದಾಗಿ ಅವಳು ಅಟ್ಕಿನ್ಸ್‌ಗೆ ಸುಳ್ಳು ಹೇಳಿದಳು.
ಮನೆಯೊಳಗಡೆ ಕ್ರೆನ್‌ವಿಂಕೆಲ್‌ಳಿಂದ ತಪ್ಪಿಸಿಕೊಂಡಿದ್ದ ಫೋಲ್ಜರ್‌‌, ಶಯ್ಯಾಗೃಹದ ಬಾಗಿಲೊಂದರಿಂದ ಹೊರಕ್ಕೆ ಹಾರಿ ಹೊಂಡದ ಪ್ರದೇಶಕ್ಕೆ ಬಂದು ಬಿದ್ದಳು. ಫೋಲ್ಜರ್‌‌ಳನ್ನು ಮುಂಭಾಗದ ಹುಲ್ಲುಹಾಸಿನವರೆಗೆ ಬೆನ್ನಟ್ಟಿಕೊಂಡು ಬಂದ ಕ್ರೆನ್‌ವಿಂಕೆಲ್, ಅವಳನ್ನು ಇರಿದಳು– ಮತ್ತು ಅಂತಿಮವಾಗಿ, ಅವಳೊಡನೆ ಸೆಣಸಾಡಿ ನಿಭಾಯಿಸಿದಳು. ವ್ಯಾಟ್ಸನ್ ಅವಳನ್ನು ಸಾಯಿಸಿದ; ಅವಳ ಮೇಲೆ ಆಕ್ರಮಣ ಮಾಡಿದ ಇಬ್ಬರೂ ಅವಳಿಗೆ ಇಪ್ಪತ್ತೆಂಟು ಬಾರಿ ಇರಿದಿದ್ದರು. ಹುಲ್ಲುಹಾಸಿನ ಮೇಲೆ ಫ್ರೈಕೊವ್ಸ್‌ಕಿಯು ಹೆಣಗಾಡುತ್ತಿರುವಾಗ, ರಭಸದಿಂದ ಇರಿಯುವ ಮೂಲಕ ವ್ಯಾಟ್ಸನ್‌ ಅವನನ್ನು ಕೊಂದ. ಫ್ರೈಕೊವ್ಸ್‌ಕಿಯು ಒಟ್ಟು ಐವತ್ತೊಂದು ಬಾರಿ ಇರಿತಕ್ಕೆ ಒಳಗಾದ.
ಇತ್ತ ಮನೆಯೊಳಗಡೆ, ಅಟ್ಕಿನ್ಸ್‌ ಅಥವಾ ವ್ಯಾಟ್ಸನ್‌‌, ಅಥವಾ ಇಬ್ಬರೂ ಸೇರಿಕೊಂಡು ಟೇಟ್‌ಳನ್ನು ಸಾಯಿಸಿದರು; ಅವಳಿಗೆ ಹದಿನಾರು ಬಾರಿ ಇರಿಯಲಾಗಿತ್ತು. ತನ್ನ ಮಗುವನ್ನು ಪಡೆಯುವವರೆಗಾದರೂ ತನ್ನ ಜೀವವನ್ನು ಉಳಿಸುವಂತೆ ಟೇಟ್‌ ಕೇಳಿಕೊಂಡಳು; ಅವಳು ಸಾವನ್ನಪ್ಪುವವರೆಗೂ "ಅಮ್ಮಾ... ಅಮ್ಮಾ..." ಎಂಬುದಾಗಿ ಅಳುತ್ತಲೇ ಇದ್ದಳು.
ಇದಕ್ಕೂ ಮುಂಚಿತವಾಗಿ, ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಿಂದ ಸಮುದಾಯದ ಈ ನಾಲ್ಕೂ ಮಂದಿ ಹೊರಡುವಾಗ, "ಒಂದು ರೀತಿಯಲ್ಲಿ ಕುರೂಪದ್ದಾಗಿರುವ ಚಿಹ್ನೆಯೊಂದನ್ನು ಉಳಿಸಿ ಬರುವಂತೆ" ಮ್ಯಾನ್ಸನ್‌‌ ಮಹಿಳೆಯರಿಗೆ ತಿಳಿಸಿದ್ದ. ಫ್ರೈಕೊವ್ಸ್‌ಕಿಯ ಕೈಗಳನ್ನು ಕಟ್ಟಿಹಾಕಿದ್ದ ಅಂಗವಸ್ತ್ರವನ್ನು ಬಳಸಿಕೊಂಡು, ಮನೆಯ ಮುಂಭಾಗದ ಬಾಗಿಲಿನ ಮೇಲೆ ಟೇಟ್‌ಳ ರಕ್ತದಲ್ಲಿ ಅಟ್ಕಿನ್ಸ್‌ "ಹಂದಿ"ಯನ್ನು ಬರೆದಳು. ಮನೆಗೆ ಹೋಗುವಾಗ ಮಾರ್ಗಮಧ್ಯದಲ್ಲಿ, ಕೊಲೆಗಾರರು ರಕ್ತಸಿಕ್ತವಾದ ಬಟ್ಟೆಗಳನ್ನು ಬದಲಾಯಿಸಿದರು; ಇವು ಅವರ ಆಯುಧಗಳ ಜೊತೆಯಲ್ಲಿ ಬೆಟ್ಟಗಳಲ್ಲಿ ಎಸೆಯಲ್ಪಟ್ಟವು.
ಸಿಬಿಲ್‌ ಬ್ರಾಂಡ್‌ ಇನ್‌‌ಸ್ಟಿಟ್ಯೂಟ್‌‌‌ನಲ್ಲಿನ ತನ್ನ ಸೆರೆಕೋಣೆಯ ಒಡನಾಡಿಗಳ ಬಳಿಯಲ್ಲಿ ಆರಂಭದಲ್ಲಿ ತಪ್ಪೊಪ್ಪಿಕೊಳ್ಳುವಾಗ, ಟೇಟ್‌ಳನ್ನು ತಾನೇ ಸಾಯಿಸಿದ್ದಾಗಿ ಅಟ್ಕಿನ್ಸ್‌ ಹೇಳಿದಳು. ತನ್ನ ನ್ಯಾಯವಾದಿಗೆ, ಅಭಿಯೋಜಕ ವಿನ್ಸೆಂಟ್‌ ಬುಗ್ಲಿಯೊಸಿಗೆ ಮತ್ತು ನ್ಯಾಯದರ್ಶಿಗಳ ಮಹಾಮಂಡಲಿಯೊಂದರ ಸಮ್ಮುಖದಲ್ಲಿ ನಂತರದಲ್ಲಿ ಅಟ್ಕಿನ್ಸ್‌ ನೀಡಿದ ಹೇಳಿಕೆಗಳಲ್ಲಿ, ಟೆಕ್ಸ್‌‌ ವ್ಯಾಟ್ಸನ್‌‌ನಿಂದ ಟೇಟ್‌ ಇರಿತಕ್ಕೊಳಗಾದಳು ಎಂಬುದಾಗಿ ಸೂಚಿಸಿದಳು‌. 1978ರಲ್ಲಿ ಬಂದ ತನ್ನ ಆತ್ಮಚರಿತ್ರೆಯಲ್ಲಿ ಈ ಕುರಿತಾಗಿ ಬರೆದ ವ್ಯಾಟ್ಸನ್‌‌, ತಾನು ಟೇಟ್‌ಳನ್ನು ಇರಿದುದಾಗಿಯೂ, ಅಟ್ಕಿನ್ಸ್‌ ಇರಿಯಲಿಲ್ಲ ಎಂಬುದಾಗಿಯೂ ಸ್ವತಃ ತಿಳಿಸಿದ. ಅಭಿಯೋಜಕನಾದ ಬಗ್ಲಿಯೋಸಿ, ಮತ್ತು ಇತರ ಟೇಟ್‌-ಲೇಬಿಯಾಂಕಾ ಪ್ರತಿವಾದಿಗಳನ್ನು ಪ್ರಯತ್ನಿಸಿದ ನ್ಯಾಯದರ್ಶಿ ಮಂಡಲಿಗೆ ಟೇಟ್‌ಳನ್ನು ಅಟ್ಕಿನ್ಸ್‌ಳೇ ಇರಿದಳು ಎಂಬುದು ಮನವರಿಕೆಯಾಗಿದೆ ಎಂಬುದನ್ನು ಅವನು ಅರಿತಿದ್ದರಿಂದ, ಅವಳನ್ನು ತಾನು ಇರಿಯಲಿಲ್ಲ ಎಂಬುದಾಗಿ ಆತ ತಪ್ಪಾಗಿ ಸಾಕ್ಷ್ಯ ನೀಡಿದ.
ಲೇಬಿಯಾಂಕಾ ಕೊಲೆಗಳು
ಮಾರನೆಯ ರಾತ್ರಿ, ಸಮುದಾಯದ ಆರು ಮಂದಿ ಸದಸ್ಯರು ಮ್ಯಾನ್ಸನ್‌‌ನ ಸೂಚನೆಯ ಅನುಸಾರ ಹೊರಗೆ ಸವಾರಿ ಹೊರಟರು; ಲೆಸ್ಲಿ ವಾನ್‌ ಹೌಟನ್‌, ಸ್ಟೀವ್‌‌ "ಕ್ಲೆಮ್‌‌" ಗ್ರೋಗನ್‌‌ ಇವರುಗಳ ಜೊತೆಯಲ್ಲಿ ಹಿಂದಿನ ರಾತ್ರಿ ಸೇರಿದ್ದ ನಾಲ್ವರೂ ಜೊತೆಗೂಡಿದರು. ಸಿಯೆಲೊ ಡ್ರೈವ್‌ನಲ್ಲಿದ್ದ ಬಲಿಪಶುಗಳ ಕಂಗಾಲಿನಿಂದ ಅಸಂತುಷ್ಟನಾಗಿದ್ದ ಮ್ಯಾನ್ಸನ್‌‌, ಈ ಆರುಮಂದಿಯ ಜೊತೆಗೂಡಿದ; "ಇಂಥ ಕೃತ್ಯವನ್ನು ಹೇಗೆ ಎಸಗಬೇಕು ಎಂಬುದನ್ನು ಅವರಿಗೆ ತೋರಿಸುವುದು ಅವನ ಉದ್ದೇಶವಾಗಿತ್ತು." ಅನೇಕ ಕೊಲೆಗಳ ಕುರಿತು ಅವನು ಲೆಕ್ಕಾಚಾರ ಹಾಕಿದ್ದನ್ನು ಮತ್ತು ಅವುಗಳ ಪೈಕಿ ಒಂದಕ್ಕೆ ಅವನು ಪ್ರಯತ್ನವನ್ನು ಪಟ್ಟಿದ್ದನ್ನೂ ಒಳಗೊಂಡಿದ್ದ ಕೆಲ ಗಂಟೆಗಳ ಸವಾರಿಯ ನಂತರ, ಆತ ಕಸಾಬಿಯನ್‌‌ಳಿಗೆ ಸೂಚನೆಗಳನ್ನು ನೀಡಿದ ಪರಿಣಾಮವಾಗಿ, 3301 ವೇವರ್ಲಿ ಡ್ರೈವ್‌ ತಾಣಕ್ಕೆ ಆ ಗುಂಪು ಬಂದಿತು. ಸೂಪರ್‌‌ಮಾರ್ಕೆಟ್‌ನಲ್ಲಿ ಕಾರ್ಯನಿರ್ವಾಹಕನಾಗಿರುವ ಲೆನೊ ಲೇಬಿಯಾಂಕಾ ಹಾಗೂ ದಿರಿಸುಗಳ ಅಂಗಡಿಯ ಸಹ-ಮಾಲೀಕಳಾಗಿರುವ ಅವನ ಪತ್ನಿ ರೋಸ್‌ಮೆರಿ ಎಂಬುವರಿಗೆ ಸೇರಿದ ಮನೆ ಇದಾಗಿತ್ತು. ಲಾಸ್‌ ಏಂಜಲೀಸ್‌ನ ಲಾಸ್‌ ಫೆಲಿಜ್‌‌ ವಿಭಾಗದಲ್ಲಿ ನೆಲೆಗೊಂಡಿದ್ದ ಈ ಮನೆಯು, ಹಿಂದಿನ ವರ್ಷದಲ್ಲಿ ಮ್ಯಾನ್ಸನ್‌‌ ಮತ್ತು ಅವನ ಸಮುದಾಯದ ಸದಸ್ಯರು ಸಂತೋಷಕೂಟವೊಂದರಲ್ಲಿ ಭಾಗವಹಿಸಿದ್ದ ಮನೆಯೊಂದರ ಪಕ್ಕದಲ್ಲಿದ್ದ ಮನೆಯಾಗಿತ್ತು.
ಈ ಕುರಿತು ವ್ಯಾಟ್ಸನ್‌ ಹೇಳುವಂತೆ, ಕೋವಿ ತೋರಿಸಿ ಬೆದರಿಸುವ ಮೂಲಕ, ಮಲಗಿದ್ದ ಲೆನೊ ಲೇಬಿಯಾಂಕಾನನ್ನು ಒರಗುಮಂಚದಿಂದ ಎಬ್ಬಿಸಿದ ಮ್ಯಾನ್ಸನ್‌‌, ಒಂದು ಚರ್ಮದ ಪಟ್ಟಿಯಿಂದ ಅವನ ಕೈಗಳನ್ನು ಕಟ್ಟುವಂತೆ ವ್ಯಾಟ್ಸನ್‌‌ಗೆ ಅವಕಾಶ ನೀಡಿದ್ದ. ರೋಸ್‌ಮೆರಿ ಲೇಬಿಯಾಂಕಾಳನ್ನು ಶಯ್ಯಾಗೃಹದಿಂದ ವಾಸದ ಕೊಠಡಿಯೊಳಕ್ಕೆ ತಂದ ನಂತರ, ಮ್ಯಾನ್ಸನ್‌‌ನ ಸೂಚನೆಗಳ ಅನುಸಾರ ಆ ಜೋಡಿಯ ತಲೆಗಳನ್ನು ದಿಂಬಿನ ಚೀಲಗಳಿಂದ ವ್ಯಾಟ್ಸನ್‌ ಮುಚ್ಚಿದ. ದೀಪದ ಹುರಿಗಳಿಂದ ಅವನ್ನು ಆತ ಕಟ್ಟಿಹಾಕಿದ. ಆ ಜೋಡಿಯನ್ನು ಸಾಯಿಸಬೇಕು ಎಂಬ ಸೂಚನೆಗಳನ್ನು ನೀಡುವುದರೊಂದಿಗೆ ಕ್ರೆನ್‌ವಿಂಕೆಲ್‌‌ ಮತ್ತು ಲೆಸ್ಲಿ ವಾನ್‌ ಹೌಟನ್‌‌‌ರನ್ನು ಮನೆಯೊಳಗೆ ಕಳಿಸಿದ ಮ್ಯಾನ್ಸನ್‌‌ ಅಲ್ಲಿಂದ ತೆರಳಿದ.
ಹತ್ಯೆಗಳು
ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರವನ್ನು ಬಿಡುವುದಕ್ಕೆ ಮುಂಚಿತವಾಗಿ, ಹಿಂದಿನ ರಾತ್ರಿ ಆಯುಧಗಳ ಕೊರತೆ ಕಂಡುಬಂದಿದ್ದರ ಕುರಿತಾಗಿ ಮ್ಯಾನ್ಸನ್‌‌ನಲ್ಲಿ ವ್ಯಾಟ್ಸನ್‌‌ ದೂರಿದ್ದ. ರೋಸ್‌ಮೆರಿ ಲೇಬಿಯಾಂಕಾ ಹಿಂದಿರುಗಿದ್ದ ಶಯ್ಯಾಗೃಹಕ್ಕೆ ಈಗ ಅಡುಗೆಮನೆಯಿಂದ ಮಹಿಳೆಯರನ್ನು ಕಳಿಸಿದ ಆತ, ವಾಸದ ಕೊಠಡಿಗೆ ತೆರಳಿದ ಮತ್ತು ಕ್ರೋಮ್‌-ಲೇಪಿತವಾಗಿದ್ದ ಒಂದು ತಿವಿಯುವ ಅಲಗನ್ನು ಬಳಸಿಕೊಂಡು ಲೆನೊ ಲೇಬಿಯಾಂಕಾನನ್ನು ಇರಿಯಲು ಶುರುಮಾಡಿದ. ಮೊದಲ ಹೊಡೆತವು ಆ ವ್ಯಕ್ತಿಯ ಗಂಟಲೊಳಗೆ ಇಳಿಯಿತು.
ಶಯ್ಯಾಗೃಹದಲ್ಲಿ ತಳ್ಳಾಟದ ಕಾದಾಟವೊಂದರ ಧ್ವನಿಗಳನ್ನು ಕೇಳಿಸಿಕೊಂಡ ವ್ಯಾಟ್ಸನ್‌‌ ಅಲ್ಲಿಗೆ ಧಾವಿಸಿದ; ಅಲ್ಲಿ ಶ್ರೀಮತಿ ಲೇಬಿಯಾಂಕಾಳು ತನ್ನ ಕುತ್ತಿಗೆಗೆ ಕಟ್ಟಲಾಗಿದ್ದ ದೀಪವನ್ನು ತೂಗಾಡಿಸುವ ಮೂಲಕ ಅಲ್ಲಿನ ಮಹಿಳೆಯರನ್ನು ಇಕ್ಕಟ್ಟಿನಲ್ಲಿ ಸಿಲುಕಿಸಿರುವುದನ್ನು ಅವನು ಕಂಡುಕೊಂಡ. ತಿವಿಯುವ ಅಲಗನ್ನು ಬಳಸಿಕೊಂಡು ಹಲವಾರು ಬಾರಿ ಇರಿಯುವ ಮೂಲಕ ಅವಳನ್ನು ನಿಗ್ರಹಿಸಿದ ನಂತರ ವಾಸದ ಕೊಠಡಿಗೆ ಹಿಂದಿರುಗಿದ ಆತ, ಲೆನೊವಿನ ಮೇಲೆ ಮತ್ತೆ ದಾಳಿಯನ್ನು ಶುರುಮಾಡಿದ; ಅಷ್ಟೇ ಅಲ್ಲ, ತಿವಿಯುವ ಅಲಗಿನಿಂದ ಅವನನ್ನು ಉಳಿದ ಹನ್ನೆರಡು ಬಾರಿಯವರೆಗೆ ಇರಿದ. ತನ್ನ ಕೃತ್ಯವನ್ನು ಮುಗಿಸಿದ ನಂತರ, ಆ ವ್ಯಕ್ತಿಯ ತೆರೆದುಕೊಂಡಿದ್ದ ಕಿಬ್ಬೊಟ್ಟೆಯ ಮೇಲೆ "WAR" ಎಂಬುದಾಗಿ ವ್ಯಾಟ್ಸನ್‌‌ ಕೆತ್ತಿದ. ಇದನ್ನು ಅವನು ತನ್ನ ಆತ್ಮಚರಿತ್ರೆಯಲ್ಲಿ ವಿವರಿಸಿದ್ದಾನೆ. ನ್ಯಾಯದರ್ಶಿಗಳ ಮಹಾಮಂಡಲಿಯ ಸಮ್ಮುಖದಲ್ಲಿ ತಾನು ನೀಡಿದ ಕಟ್ಟಕಡೆಯ ಸಾಕ್ಷ್ಯದ ಒಂದು ಅಸ್ಪಷ್ಟ ಭಾಗದಲ್ಲಿ, ಲೇಬಿಯಾಂಕಾ ಮನೆಯನ್ನು ಪ್ರವೇಶಿಸದ ಅಟ್ಕಿನ್ಸ್‌, ಆ ಪದವನ್ನು ಕ್ರೆನ್‌ವಿಂಕೆಲ್‌ ಕೆತ್ತಿರಬೇಕು ಎಂದು ತಾನು ನಂಬಿದುದಾಗಿ ಪ್ರಾಯಶಃ ಹೇಳಿದಳು. ಅನಾಮಿಕವಾಗಿ ಬರೆಯಲ್ಪಟ್ಟ ವೃತ್ತಪತ್ರಿಕೆಯ ವರದಿಯೊಂದು, ತನ್ನ ನ್ಯಾಯವಾದಿಗೆ ಈ ಹಿಂದೆ ಅವಳು ನೀಡಿದ್ದ ಒಂದು ಹೇಳಿಕೆಯನ್ನು ಆಧರಿಸಿತ್ತು; ಆ ಪದವನ್ನು ವ್ಯಾಟ್ಸನ್‌ ಕೆತ್ತಿದ ಎಂಬುದಾಗಿ ಹಿಂದೆ ಅವಳು ಹೇಳಿದ್ದಳು.
ಶಯ್ಯಾಗೃಹಕ್ಕೆ ಹಿಂದಿರುಗುತ್ತಿದ್ದ ವ್ಯಾಟ್ಸನ್‌, ಲೇಬಿಯಾಂಕಾಳ ಅಡುಗೆಮನೆಯಿಂದ ತೆಗೆದುಕೊಂಡ ಒಂದು ಚಾಕುವಿನಿಂದ ರೋಸ್‌ಮೆರಿ ಲೇಬಿಯಾಂಕಾಳನ್ನು ಕ್ರೆನ್‌ವಿಂಕೆಲ್‌ ಇರಿಯುತ್ತಿದ್ದುದನ್ನು ಕಂಡ. ಗುಂಪಿನ ಪ್ರತಿಯೊಬ್ಬ ಮಹಿಳೆಯೂ ತನ್ನದೇ ಆದ ಒಂದು ಪಾತ್ರವನ್ನು ವಹಿಸುವುದನ್ನು ಖಾತ್ರಿಪಡಿಸಿಕೊಳ್ಳಬೇಕು ಎಂಬುದಾಗಿ ಮ್ಯಾನ್ಸನ್‌‌ನಿಂದ ದೊರಕಿದ್ದ ಸೂಚನೆಯ ಕುರಿತು ಎಚ್ಚರಿಕೆಯಿಂದಿದ್ದ ವ್ಯಾಟ್ಸನ್‌‌, ಶ್ರೀಮತಿ ಲೇಬಿಯಾಂಕಾಳನ್ನೂ ಸಹ ಇರಿಯುವಂತೆ ವ್ಯಾನ್‌ ಹೌಟನ್‌ಳಿಗೆ ತಿಳಿಸಿದ. ಅವಳ ಬೆನ್ನಿನ ಭಾಗ ಮತ್ತು ತೆರೆದುಕೊಂಡಿದ್ದ ಪೃಷ್ಟಗಳಲ್ಲಿ ಸರಿಸುಮಾರಾಗಿ 16 ಬಾರಿ ಇರಿಯುವ ಮೂಲಕ, ಅವಳು ಅವನ ಸೂಚನೆಯನ್ನು ಪಾಲಿಸಿದಳು. ರೋಸ್‌ಮೆರಿ ಲೇಬಿಯಾಂಕಾಳನ್ನು ಅವಳು ಇರಿದಾಗ, ಅವಳಾಗಲೇ ಸತ್ತಿದ್ದಳು ಎಂಬುದಾಗಿ ವಿಚಾರಣೆಯ ಸಮಯದಲ್ಲಿ ವ್ಯಾನ್‌ ಹೌಟನ್‌ ಅನಿಶ್ಚಿತವಾಗಿ ಸಮರ್ಥಿಸಿಕೊಂಡಳು. ಇದಕ್ಕೆ ಸಂಬಂಧಿಸಿದ ಪುರಾವೆಯು ತೋರಿಸಿದ ಪ್ರಕಾರ, ಶ್ರೀಮತಿ ಲೇಬಿಯಾಂಕಾಳ ದೇಹದ ಮೇಲೆ ಆಗಿದ್ದ ನಲವತ್ತೊಂದು ಇರಿತದ ಗಾಯಗಳ ಪೈಕಿ ಅನೇಕವು ವಾಸ್ತವವಾಗಿ ಮರಣೋತ್ತರವಾಗಿ ಉಂಟುಮಾಡಲ್ಪಟ್ಟ ಗಾಯಗಳಾಗಿದ್ದವು ಎಂದು ತಿಳಿದುಬಂತು.
ತಿವಿಯುವ ಅಲಗನ್ನು ಸ್ವಚ್ಛಗೊಳಿಸಿ ನೀರಿನ ಧಾರೆಯಿಂದ ಅದನ್ನು ತೊಳೆಯಲು ವ್ಯಾಟ್ಸನ್‌ ಮುಂದಾದರೆ, ಲೇಬಿಯಾಂಕಾಳ ರಕ್ತವನ್ನು ಬಳಸಿಕೊಂಡು ಗೋಡೆಗಳ ಮೇಲೆ "ಉದಯ" ಮತ್ತು "ಹಂದಿಗಳಿಗಾದ ಸಾವು" ಎಂಬುದಾಗಿಯೂ, ರೆಫ್ರಿಜರೇಟರ್‌‌ ಬಾಗಿಲಿನ ಮೇಲೆ "ಹೀಲ್ಟರ್‌‌ [ಈ ರೀತಿ] ಸ್ಕೆಲ್ಟರ್‌‌" ಎಂಬುದಾಗಿಯೂ ಕ್ರೆನ್‌ವಿಂಕೆಲ್‌ ಬರೆದಳು. ದಂತದ-ಹಿಡಿಕೆಯ, ಎರಡು-ಮೊನೆಯುಳ್ಳ ಒಂದು ಕೆತ್ತುವ ಕವಲುಗೋಲಿನಿಂದ ಲೆನೊ ಲೇಬಿಯಾಂಕಾಗೆ ಹದಿನಾಲ್ಕು ಚುಚ್ಚು ಗಾಯಗಳನ್ನು ಉಂಟುಮಾಡಿದ ಅವಳು, ಅವನ ಹೊಟ್ಟೆಯಿಂದ ಹೊರಕ್ಕೆ ಅದು ಮುಂಚಾಚಿಕೊಂಡಿರುವ ರೀತಿಯಲ್ಲಿ ಅಲ್ಲಿಯೇ ಉಳಿಸಿದಳು. ಅವನ ಗಂಟಲಿನಲ್ಲಿ ಒಂದು ಹರಿತವಾದ ಹಲ್ಲಿನ ಚಾಕುವನ್ನೂ ಸಹ ಅವಳು ನೆಟ್ಟಳು.
ತನಿಖೆ
ಟೇಟ್‌ ವಾಹನಪಥದಲ್ಲಿ ಗುಂಡಿಕ್ಕುವಿಕೆಗೆ ಬಲಿಯಾದ ಸ್ಟೀವನ್‌ ಪೇರೆಂಟ್‌, ಅತಿಥಿಗೃಹದಲ್ಲಿ ವಾಸಿಸುತ್ತಿದ್ದ ವಿಲಿಯಂ ಗ್ಯಾರೆಸ್ಟನ್‌‌ನ ಓರ್ವ ಪರಿಚಯಸ್ಥನಾಗಿದ್ದ ಎಂಬುದಾಗಿ ನಿರ್ಣಯಿಸಲ್ಪಟ್ಟ. ಗ್ಯಾರೆಸ್ಟನ್‌‌ ಓರ್ವ ಯುವಕನಾಗಿದ್ದು ಅವನನ್ನು ರೂಡಿ ಆಲ್ಟೊಬೆಲ್ಲಿಯು ಎರವಲು ಸೇವೆಗೆ ನೇಮಿಸಿಕೊಂಡಿದ್ದ; ಆಲ್ಟೊಬೆಲ್ಲಿಯು ಸ್ವತಃ ಸ್ಥಳದಿಂದ ಆಚೆಯಿದ್ದಾಗ ಅವನ ಸ್ವತ್ತಿನ ಮೇಲ್ವಿಚಾರಣೆಯನ್ನು ನೋಡಿಕೊಳ್ಳುವುದು ಗ್ಯಾರೆಸ್ಟನ್‌‌ಗೆ ವಹಿಸಿದ ಕೆಲಸವಾಗಿತ್ತು. ಕೊಲೆಗಾರರು ಆಗಮಿಸಿದ ಸಂದರ್ಭದಲ್ಲಿ, ಗ್ಯಾರೆಸ್ಟನ್‌‌ನೊಂದಿಗಿನ ಒಂದು ಭೇಟಿಯ ನಂತರ ಪೇರೆಂಟ್‌ ಸಿಯೆಲೊ ಡ್ರೈವ್‌ನ್ನು ಬಿಟ್ಟು ತೆರಳುತ್ತಿದ್ದ‌‌.
ಟೇಟ್‌ ಕೊಲೆಯ ಓರ್ವ ಶಂಕಿತನಾಗಿ ಸಂಕ್ಷಿಪ್ತ ಅವಧಿಗೆ ವಶಕ್ಕೆ ತೆಗೆದುಕೊಳ್ಳಲ್ಪಟ್ಟ ಗ್ಯಾರೆಸ್ಟನ್‌ ಆರಕ್ಷಕರೊಂದಿಗೆ ಮಾತನಾಡುತ್ತಾ, ಕೊಲೆ ನಡೆದ ರಾತ್ರಿಯಂದು ತಾನು ಏನನ್ನೂ ನೋಡಲಿಲ್ಲ, ಏನನ್ನೂ ಕೇಳಿಸಿಕೊಳ್ಳಲಿಲ್ಲ ಎಂದು ತಿಳಿಸಿದ. ಆತ ಸದರಿ ಅಪರಾಧಗಳಲ್ಲಿ ತೊಡಗಿಸಿಕೊಂಡಿರಲಿಲ್ಲ ಎಂಬುದಾಗಿ ಸೂಚಿಸಿದ ಸುಳ್ಳು ಪತ್ತೆಕಾರಕ ಪರೀಕ್ಷೆಯೊಂದರಲ್ಲಿ ಅವನು ಭಾಗಿಯಾದ ನಂತರ, 1969ರ ಆಗಸ್ಟ್‌‌ 11ರಂದು ಅವನು ಬಿಡುಗಡೆಯಾದ. ದಶಕಗಳ ನಂತರದಲ್ಲಿ ಅವನನ್ನು ಸಂದರ್ಶಿಸಿದಾಗ, ಪರೀಕ್ಷೆಯು ಸೂಚಿಸಿದಂತೆ ತಾನು ವಾಸ್ತವವಾಗಿ ಕೊಲೆಗಳ ಒಂದು ಭಾಗಕ್ಕೆ ಸಾಕ್ಷಿಯಾಗಿದ್ದುದನ್ನು ಅವನು ಹೇಳಿಕೊಂಡ. (ಕೆಳಗೆ ನೀಡಿರುವ "ನಂತರದ ಘಟನೆಗಳು" ವಿಭಾಗವನ್ನು ನೋಡಿ.)
ಕೊಲೆಗಳು ನಡೆದ ಸರಿಸುಮಾರು 19 ಗಂಟೆಗಳ ನಂತರ, ಆಗಸ್ಟ್‌‌ 10ರಂದು ಬೆಳಗ್ಗೆ ಸುಮಾರು 10:30ರ ವೇಳೆಗೆ, ಲೇಬಿಯಾಂಕಾ ಅಪರಾಧದ ದೃಶ್ಯವು ಪತ್ತೆಹಚ್ಚಲ್ಪಟ್ಟಿತು. ಹಿಂದೆ ನಡೆದಿದ್ದ ಒಂದು ಮದುವೆಯಿಂದ ರೋಸ್‌ಮೆರಿಯು ಪಡೆದಿದ್ದ ಮಗನಾದ ಹಾಗೂ ಲೆನೊನ ಮಲಮಗನಾದ ಹದಿನೈದು-ವರ್ಷ-ವಯಸ್ಸಿನ ಫ್ರಾಂಕ್‌‌ ಸ್ಟ್ರೂಥರ್ಸ್‌, ಒಂದು ಶಿಬಿರಸಂಬಂಧಿ ಪ್ರವಾಸದಿಂದ ಹಿಂದಿರುಗಿದ ಹಾಗೂ ಮನೆಯ ಹೊರಗಿನ ಸ್ಥಿತಗತಿಯನ್ನು ಕಂಡು ಅವನು ಘಾಸಿಗೊಂಡ. ತನ್ನ ಹಿರಿಯ ಸೋದರಿ ಮತ್ತು ಅವಳ ಸಂಗಾತಿಯನ್ನು ಅವನು ಕರೆಸಿಕೊಂಡ. ಹಿರಿಯ ಸೋದರಿಯ ಸಂಗಾತಿಯಾದ ಜೋ ಡೋರ್ಗಾನ್‌‌, ಫ್ರಾಂಕ್‌ ಸ್ಟ್ರೂಥರ್ಸ್‌ ಜೊತೆಗೂಡಿ ಮನೆಯೊಳಗೆ ಹೋದ ಮತ್ತು ಲೆನೊನ ಶರೀರವನ್ನು ಅಲ್ಲಿ ಕಂಡುಕೊಂಡ. ತನಿಖೆ ನಡೆಸುತ್ತಿರುವ ಆರಕ್ಷಕ ಅಧಿಕಾರಿಗಳು ರೋಸ್‌ಮೆರಿಯ ಶರೀರವನ್ನು ಪತ್ತೆಹಚ್ಚಿದರು.
1969ರ ಆಗಸ್ಟ್‌‌ 12ರಂದು LAPD ತಂಡವು ಪತ್ರಿಕೆಯವರೊಂದಿಗೆ ಮಾತನಾಡುತ್ತಾ, ಟೇಟ್‌ ಮತ್ತು ಲೇಬಿಯಾಂಕಾ ನರಹತ್ಯೆಗಳ ನಡುವೆ ಯಾವುದೇ ಸಂಬಂಧವಿರುವುದನ್ನು ತಾನು ತಳ್ಳಿಹಾಕಿರುವುದಾಗಿ ತಿಳಿಸಿತು. ಆಗಸ್ಟ್‌‌ 16ರಂದು, ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದ ಮೇಲೆ ದಾಳಿನಡೆಸಿದ ಶಾಂತಿಪಾಲನಾ ಕಚೇರಿಯ ಸಿಬ್ಬಂದಿಗಳು ಮ್ಯಾನ್ಸನ್‌‌ ಮತ್ತು ಇತರ 25 ಮಂದಿಯನ್ನು ಬಂಧಿಸಿದರು; ವೋಕ್ಸ್‌ವ್ಯಾಗನ್‌‌ ವಾಹನಗಳನ್ನು ಕದಿಯುವ ಹಾಗೂ ಅವನ್ನು ಮರಳರಾಶಿ ಸಾಗಿಸುವ ಹಗುರ-ಗಾಡಿಗಳಾಗಿ ಪರಿವರ್ತಿಸುವ ಕೃತ್ಯದಲ್ಲಿ ತೊಡಗಿಸಿಕೊಂಡಿದ್ದ "ಒಂದು ಪ್ರಮುಖವಾದ ವಾಹನ ಕಳ್ಳತನದ ವರ್ತುಲದಲ್ಲಿನ ಶಂಕಿತರನ್ನಾಗಿ" ಅವರನ್ನು ಸೆರೆಹಿಡಿಯಲಾಯಿತು. ಆಯುಧಗಳನ್ನು ವಶಪಡಿಸಿಕೊಳ್ಳಲಾಯಿತಾದರೂ, ಬಂಧನದ ವಾರಂಟಿನಲ್ಲಿ ದಿನಾಂಕವನ್ನು ತಪ್ಪಾಗಿ ನಮೂದಿಸಿದ ಕಾರಣದಿಂದಾಗಿ, ಕೆಲವೇ ದಿನಗಳ ನಂತರ ಸದರಿ ಗುಂಪನ್ನು ಬಿಡುಗಡೆಮಾಡಲಾಯಿತು.
ಲೇಬಿಯಾಂಕಾ ಕೊಲೆಯ ಪತ್ತೆದಾರರು ಟೇಟ್‌ ಕೊಲೆಯ ಪತ್ತೆಯ ತಂಡದಲ್ಲಿದ್ದವರಿಗಿಂತ ಸಾಮಾನ್ಯವಾಗಿ ಕಿರಿಯ ವಯಸ್ಸಿನವರಾಗಿದ್ದರು. ವಸ್ತುತಃ ಎಲ್ಲಾ ಸುಳಿವುಗಳೂ ಇಲ್ಲವಾಗಿದ್ದ ಸಂದರ್ಭದಲ್ಲಿ, ಆಗಸ್ಟ್ ತಿಂಗಳ ಅಂತ್ಯದಲ್ಲಿ ಸಲ್ಲಿಸಲಾದ ವರದಿಯೊಂದರಲ್ಲಿ, ಲೇಬಿಯಾಂಕಾ ಮನೆಯಲ್ಲಿ ಕಂಡುಬಂದ ರಕ್ತಸಿಕ್ತವಾದ ಬರಹಗಳು ಹಾಗೂ "ಹಾಡುವ ತಂಡವಾಗಿರುವ ಬೀಟಲ್ಸ್‌‌ನ ತೀರಾ ಇತ್ತೀಚಿನ ಗೀತಸಂಪುಟ"ದ ನಡುವೆ ಒಂದು ಸಂಭವನೀಯ ಸಂಬಂಧವಿರುವುದನ್ನು ಅವರು ಗಮನಿಸಿದರು.
ಪ್ರಮುಖ ಪ್ರಗತಿ
ಟೇಟ್‌ ತಂಡದಿಂದ ಇನ್ನೂ ಪ್ರತ್ಯೇಕವಾಗಿಯೇ ಕೆಲಸ ಮಾಡುತ್ತಿದ್ದ ಲೇಬಿಯಾಂಕಾ ತಂಡವು, ಇದೇ ರೀತಿಯ ಸಂಭವನೀಯ ಅಪರಾಧಗಳ ಕುರಿತಾಗಿ ಅಕ್ಟೋಬರ್ ತಿಂಗಳ ಮಧ್ಯಭಾಗದಲ್ಲಿ ಶಾಂತಿಪಾಲನಾ ಕಚೇರಿಯ ನೆರವಿನೊಂದಿಗೆ ತಪಾಸಣೆ ನಡೆಸಿತು. ಹಿನ್ಮನ್‌‌ ಪ್ರಕರಣದ ಕುರಿತು ಈ ಸಂದರ್ಭದಲ್ಲಿ ಅವರಿಗೆ ಮಾಹಿತಿ ಸಿಕ್ಕಿತು. ಬ್ಯೂಸೊಲೈಲ್‌ನ ಗೆಳತಿಯಾದ ಕಿಟ್ಟಿ ಲ್ಯೂಟ್‌ಸಿಂಗರ್ ಜೊತೆಯಲ್ಲಿ ಹಿನ್ಮನ್‌‌ ಪತ್ತೆದಾರರು ಮಾತನಾಡಿದ್ದರು ಎಂಬ ಅಂಶವನ್ನೂ ಸಹ ಅವರು ಅರಿತುಕೊಂಡರು. "ಮ್ಯಾನ್ಸನ್‌‌ ಸಮುದಾಯದ" ಸದಸ್ಯರ ಜೊತೆಯಲ್ಲಿ ಕೆಲವು ದಿನಗಳ ಹಿಂದೆ ಅವಳು ಬಂಧನಕ್ಕೊಳಗಾಗಿದ್ದಳು.
ಮರುಭೂಮಿಯಲ್ಲಿನ ಜಾನುವಾರು ಕ್ಷೇತ್ರಗಳಲ್ಲಿ ಈ ಬಂಧನಗಳನ್ನು ಕೈಗೊಳ್ಳಲಾಗಿತ್ತು; ಇಲ್ಲಿಗೆ ಸಮುದಾಯವು ವರ್ಗಾಯಿಸಲ್ಪಟ್ಟಿತ್ತು ಮತ್ತು ಅಧಿಕಾರಿ ವರ್ಗದವರಿಗೆ ಅದರ ಮೂಲವು ಅಜ್ಞಾತವಾಗಿತ್ತು; ಅದರ ಸದಸ್ಯರು ನೆಲದಲ್ಲಿನ ಒಂದು ರಂಧ್ರಕ್ಕಾಗಿ-ತಳಕಾಣದ ಕಮರಿಗಿದ್ದ ಪ್ರವೇಶಾವಕಾಶಕ್ಕಾಗಿ- ಸಾವಿನ ಕಣಿವೆಯನ್ನು ಹುಡುಕುತ್ತಿದ್ದರು. ರಾಷ್ಟ್ರೋದ್ಯಾನ ಪಾಲಕರು ಮತ್ತು ಕ್ಯಾಲಿಫೋರ್ನಿಯಾದ ಹೆದ್ದಾರಿ ಗಸ್ತು ತಿರುಗುವಿಕೆ ವಿಭಾಗದ ಅಧಿಕಾರಿಗಳು ಹಾಗೂ ಇನ್ಯೋ ಜಿಲ್ಲೆಯ ಶಾಂತಿಪಾಲನಾ ಕಚೇರಿಯ—ಒಕ್ಕೂಟ, ಸಂಸ್ಥಾನ‌, ಮತ್ತು ಜಿಲ್ಲೆಯ ಸಿಬ್ಬಂದಿ ವರ್ಗದವರ- ಒಂದು ಜಂಟಿ ಪಡೆಯು, ಮೈಯರ್ಸ್‌‌ ಮತ್ತು ಬಾರ್ಕರ್‌‌‌ ಜಾನುವಾರು ಕ್ಷೇತ್ರಗಳೆರಡರ ಮೇಲೂ ದಾಳಿ ನಡೆಸಿತು; ಸಾವಿನ ಕಣಿವೆಯ ರಾಷ್ಟ್ರೀಯ ಸ್ಮಾರಕದ ಸ್ವಾಮ್ಯತ್ವದಲ್ಲಿದ್ದ ಒಂದು ಮೃಚ್ಚಾಲಕವನ್ನು (ಅರ್ತ್‌ಮೂವರ್‌) ಸಮುದಾಯದ ಸದಸ್ಯರು ಸುಟ್ಟನಂತರ, ಅದರ ಸುಳುಹುಗಳನ್ನು ಅರಿಯದೆಯೇ ಬಿಟ್ಟಿದ್ದರಿಂದಾಗಿ, ಅದನ್ನು ಅನುಸರಿಸಿಕೊಂಡು ದಾಳಿಗಳನ್ನು ನಡೆಸಲು ಈ ಜಂಟಿಪಡೆಗೆ ಸಾಧ್ಯವಾಯಿತು. ದಾಳಿಯನ್ನು ನಡೆಸಿದ ಅಧಿಕಾರಿಗಳಿಗೆ ಕಳವುಮಾಡಿದ್ದ ಮರಳರಾಶಿಯ ಹಗುರ-ಗಾಡಿಗಳು ಮತ್ತು ಇತರ ವಾಹನಗಳು ಕಂಡುಬಂದವು; ಮ್ಯಾನ್ಸನ್‌ನ್ನು ಒಳಗೊಂಡಂತೆ ಎರಡು ಡಜನ್‌‌ ಜನರು ಅವರಿಂದ ಬಂಧಿಸಲ್ಪಟ್ಟರು. ಹೆದ್ದಾರಿ ಗಸ್ತು ತಿರುಗುವಿಕೆಯ ವಿಭಾಗದ ಓರ್ವ ಅಧಿಕಾರಿಯು, ಬಾರ್ಕರ್‌‌‌ನ ಬಚ್ಚಲಮನೆಯ ತೊಟ್ಟಿ ಕೆಳಗಿನ ಕಪಾಟೊಂದರಲ್ಲಿ ಅಡಗಿಕೊಂಡಿದ್ದ ಮ್ಯಾನ್ಸನ್‌‌ನ್ನು ಪತ್ತೆಹಚ್ಚಿದ.
ಒಂದು ತಿಂಗಳ ನಂತರ ಅವರೂ ಸಹ ಲ್ಯೂಟ್‌ಸಿಂಗರ್ ಜೊತೆಯಲ್ಲಿ ಮಾತನಾಡಿದ್ದರು; ಸಮುದಾಯವು ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಲ್ಲಿದ್ದಾಗ, ಮ್ಯಾನ್ಸನ್‌ ತನ್ನ ಅಂಗರಕ್ಷಕರನ್ನಾಗಿ ಸೇರಿಸಲು ಪ್ರಯತ್ನಿಸಿದ್ದ ಎಂಬುದಾಗಿ ಅವಳು ಹೇಳಿದ್ದ ಮೋಟಾರ್‌ಸೈಕಲ್‌ ತಂಡವೊಂದರ ಸದಸ್ಯರನ್ನು ಲೇಬಿಯಾಂಕಾ ಪತ್ತೆದಾರರು ಸಂಪರ್ಕಿಸಿದರು. ಮ್ಯಾನ್ಸನ್‌‌ ಮತ್ತು ಸದರಿ ಕೊಲೆಗಳ ನಡುವಿನ ಒಂದು ಕೊಂಡಿಯನ್ನು ಸೂಚಿಸಿದ ಮಾಹಿತಿಯನ್ನು ತಂಡದ ಸದಸ್ಯರು ಒದಗಿಸುತ್ತಿದ್ದ ಸಮಯದಲ್ಲಿಯೇ, ವಿಶ್ರಾಂತಿಧಾಮಕ್ಕೆ ಸೇರಿದ್ದ ಸುಸಾನ್‌ ಅಟ್ಕಿನ್ಸ್‌‌‌ಳ ಓರ್ವ ಸಂಗಾತಿಯು ಅಪರಾಧಗಳಲ್ಲಿನ ಸಮುದಾಯದ ತೊಡಗಿಸಿಕೊಳ್ಳುವಿಕೆಯ ಕುರಿತಾಗಿ LAPD ತಂಡಕ್ಕೆ ಮಾಹಿತಿ ನೀಡುವಲ್ಲಿ ಯಶಸ್ವಿಯಾದ. ಬಾರ್ಕರ್‌‌‌ನಲ್ಲಿ ಬಂಧಿಸಲ್ಪಟ್ಟವರಲ್ಲಿ ಒಬ್ಬಳಾಗಿದ್ದ ಅಟ್ಕಿನ್ಸ್‌ಳ ಮೇಲೆ ಹಿನ್ಮನ್‌‌ ಕೊಲೆಗೆ ಸಂಬಂಧಿಸಿದಂತೆ ಆರೋಪವನ್ನು ದಾಖಲಿಸಲಾಯಿತು; ಲ್ಯೂಟ್‌ಸಿಂಗರ್‌ ತಿಳಿಸಿದ್ದ ರೀತಿಯಲ್ಲಿಯೇ, ಹಿನ್ಮನ್‌‌ ಕೊಲೆಯಲ್ಲಿ ತಾನು ತೊಡಗಿಸಿಕೊಂಡಿದ್ದನ್ನು ಅವಳು ಶಾಂತಿಪಾಲನಾ ಕಚೇರಿಯ ಪತ್ತೆದಾರರಿಗೆ ದೃಢಪಡಿಸಿದ ನಂತರ ಈ ಕ್ರಮವನ್ನು ಕೈಗೊಳ್ಳಲಾಯಿತು. ಲಾಸ್‌ ಏಂಜಲೀಸ್‌ನಲ್ಲಿನ ಒಂದು ಸ್ಥಾನಬದ್ಧತಾ ಕೇಂದ್ರವಾದ ಸಿಬಿಲ್‌ ಬ್ರಾಂಡ್‌ ಇನ್‌‌ಸ್ಟಿಟ್ಯೂಟ್‌‌ಗೆ ವರ್ಗಾಯಿಸಲ್ಪಟ್ಟ ಅವಳು, ಅಟ್ಟಶಯ್ಯೆಯ ಸಹವರ್ತಿಗಳಾದ ರೋನೀ ಹೋವರ್ಡ್‌ ಮತ್ತು ವರ್ಜೀನಿಯಾ ಗ್ರಹಾಮ್‌ ಜೊತೆಯಲ್ಲಿ ಮಾತನಾಡಲು ಶುರುಮಾಡಿದ್ದಳು; ತಾನು ತೊಡಗಿಸಿಕೊಂಡಿದ್ದ ಘಟನೆಗಳ ಕುರಿತಾದ ವಿವರಗಳನ್ನು ಈ ಸಹವರ್ತಿಗಳೊಂದಿಗೆ ಅವಳು ಹಂಚಿಕೊಂಡಳು.
ದಸ್ತಗಿರಿ
1969ರ ಡಿಸೆಂಬರ್‌‌ 1ರಂದು, ಈ ಮೂಲಗಳಿಂದ ಪಡೆಯಲಾದ ಮಾಹಿತಿಯನ್ನು ಆಧಾರವಾಗಿಟ್ಟುಕೊಂಡು ಕ್ರಮಕೈಗೊಳ್ಳಲು ಮುಂದಾದ LAPDಯು, ಟೇಟ್‌ ಪ್ರಕರಣದಲ್ಲಿ ವ್ಯಾಟ್ಸನ್‌‌, ಕ್ರೆನ್‌ವಿಂಕೆಲ್‌‌, ಮತ್ತು ಕಸಾಬಿಯನ್‌ರನ್ನು ಬಂಧಿಸುವುದಕ್ಕೆ ಸಂಬಂಧಿಸಿದ ವಾರಂಟುಗಳನ್ನು ಘೋಷಿಸಿತು; ಲೇಬಿಯಾಂಕಾ ಕೊಲೆಗಳಲ್ಲಿನ ಶಂಕಿತರ ತೊಡಗಿಸಿಕೊಳ್ಳುವಿಕೆಯು ಪರಿಗಣಿಸಲ್ಪಟ್ಟಿತು. ಅಷ್ಟುಹೊತ್ತಿಗಾಗಲೇ ಬಂಧನದಲ್ಲಿದ್ದ ಮ್ಯಾನ್ಸನ್‌‌ ಮತ್ತು ಅಟ್ಕಿನ್ಸ್‌ ಉಲ್ಲೇಖಿಸಲ್ಪಡಲಿಲ್ಲ; ಸಾವಿನ ಕಣಿವೆಯ ಸಮೀಪದಲ್ಲಿ ಬಂಧಿಸಲ್ಪಟ್ಟವರಲ್ಲಿ ಒಬ್ಬಳಾಗಿದ್ದ ವ್ಯಾನ್‌ ಹೌಟನ್‌ ಮತ್ತು ಲೇಬಿಯಾಂಕಾ ಪ್ರಕರಣದ ನಡುವಿನ ಸಂಬಂಧವು ಇನ್ನೂ ಗುರುತಿಸಲ್ಪಟ್ಟಿರಲಿಲ್ಲ.
ಸಿಯೆಲೊ ಡ್ರೈವ್‌‌ನಲ್ಲಿ LAPDಯಿಂದ ಸಂಗ್ರಹಿಸಲ್ಪಟ್ಟ ಕ್ರೆನ್‌ವಿಂಕೆಲ್‌‌ಳ ಮತ್ತು ವ್ಯಾಟ್ಸನ್‌‌ನ ಕೈಬೆರಳ ಗುರುತುಗಳಂಥ ಶಾರೀರಿಕ ಪುರಾವೆಗೆ ಸಾರ್ವಜನಿಕರಿಂದ ಪಡೆದುಕೊಳ್ಳಲಾದ ಪುರಾವೆಯಿಂದ ಮತ್ತಷ್ಟು ಪುಷ್ಟಿ ಸಿಕ್ಕಂತಾಯಿತು. ಪೇರೆಂಟ್‌, ಸೆಬ್ರಿಂಗ್‌‌, ಮತ್ತು ಫ್ರೈಕೊವ್ಸ್‌ಕಿ ಇವರುಗಳ ಮೇಲೆ ವ್ಯಾಟ್ಸನ್‌‌ ಬಳಸಿದ್ದ, ವೈಶಿಷ್ಟ್ಯಪೂರ್ಣವಾದ .22-ಒಳವ್ಯಾಸದ ಉನ್ನತ ದರ್ಜೆಯ "ಬಂಟ್‌ಲೈನ್‌ ಸ್ಪೆಷಲ್‌‌" ರಿವಾಲ್ವರ್‌‌‌ 1969ರ ಸೆಪ್ಟೆಂಬರ್‌‌ 1ರಂದು ಪತ್ತೆಯಾಯಿತು; ಟೇಟ್‌ ನಿವಾಸದ ಸಮೀಪದಲ್ಲಿ ವಾಸಿಸುತ್ತಿದ್ದ ಸ್ಟೀವನ್‌ ವೇಸ್‌ ಎಂಬ ಹೆಸರಿನ ಓರ್ವ ಹತ್ತು-ವರ್ಷ-ವಯಸ್ಸಿನ ಹುಡುಗ ಇದನ್ನು ಆರಕ್ಷಕರಿಗೆ ನೀಡಿದ. ಸುಸಾನ್‌ ಅಟ್ಕಿನ್ಸ್‌ ತನ್ನ ನ್ಯಾಯವಾದಿಗೆ ನೀಡಿದ ಮಾಹಿತಿಯನ್ನು ಆಧರಿಸಿ ಲಾಸ್‌ ಏಂಜಲೀಸ್‌ ಟೈಮ್ಸ್‌‌  ಪತ್ರಿಕೆಯು ಡಿಸೆಂಬರ್ ತಿಂಗಳ ಮಧ್ಯಭಾಗದಲ್ಲಿ ಅಪರಾಧ-ಸಂಬಂಧಿ ವರದಿಯೊಂದನ್ನು ಪ್ರಕಟಿಸಿದಾಗ, ವೇಸ್‌ನ ತಂದೆಯು ಹಲವಾರು ಫೋನ್‌ ಕರೆಗಳನ್ನು ಮಾಡಿದ; ಇದು ಬಂದೂಕನ್ನು ಅದರ ಪುರಾವೆ ಕಡತದಲ್ಲಿ ಪತ್ತೆಮಾಡಲು LAPDಯನ್ನು ಅಂತಿಮವಾಗಿ ಪ್ರಚೋದಿಸಿತು ಹಾಗೂ ಕ್ಷಿಪಣಿಶಾಸ್ತ್ರ ಪರೀಕ್ಷೆಗಳ ಮೂಲಕ ಇದನ್ನು ಕೊಲೆಗಳೊಂದಿಗೆ ಸಂಬಂಧ ಕಲ್ಪಿಸಲು ತನ್ಮೂಲಕ ಸಾಧ್ಯವಾಯಿತು. ಅದೇ ವೃತ್ತಪತ್ರಿಕೆಯ ವರದಿಯನ್ನು ಆಧಾರವಾಗಿಟ್ಟುಕೊಂಡು ಕಾರ್ಯಪ್ರವೃತ್ತರಾದ ಸ್ಥಳೀಯ ABC ದೂರದರ್ಶನ ಸಿಬ್ಬಂದಿವರ್ಗದವರು, ಟೇಟ್‌ ಕೊಲೆಗಾರರಿಂದ ಎಸೆಯಲ್ಪಟ್ಟಿದ್ದ ರಕ್ತಸಿಕ್ತವಾದ ಬಟ್ಟೆಬರೆಗಳನ್ನು ಕ್ಷಿಪ್ರವಾಗಿ ಪತ್ತೆಹಚ್ಚಿದರು ಮತ್ತು ವಶಪಡಿಸಿಕೊಂಡರು. ಟೇಟ್‌ ನಿವಾಸದಿಂದ ತೆರಳುವಾಗ ಮಾರ್ಗಮಧ್ಯದಲ್ಲಿ ಎಸೆಯಲ್ಪಟ್ಟಿದ್ದ ಚಾಕುಗಳು ಎಂದಿಗೂ ಸಿಗಲಿಲ್ಲ; ಅದೇ ತಂಡಕ್ಕೆ ಸೇರಿದ್ದ ಕೆಲವೊಂದು ಸಿಬ್ಬಂದಿಗಳಿಂದ, ಮತ್ತು ನಂತರದ ತಿಂಗಳುಗಳಲ್ಲಿ LAPD ವತಿಯಿಂದ ಒಂದು ಶೋಧಕಾರ್ಯವು ನಡೆಯಿತಾದರೂ ಅವು ದಕ್ಕಲಿಲ್ಲ. ಟೇಟ್‌ ಗೃಹದ ವಾಸದ ಕೊಠಡಿಯಲ್ಲಿನ ಕುರ್ಚಿಯೊಂದರ ಮೆತ್ತೆಯ ಹಿಂಭಾಗದಲ್ಲಿ ಪತ್ತೆಯಾದ ಒಂದು ಚಾಕುವು, ಸ್ಪಷ್ಟವಾಗಿ ಗೋಚರಿಸುವಂತೆ ಸುಸಾನ್‌ ಅಟ್ಕಿನ್ಸ್‌ಳದಾಗಿತ್ತು; ದಾಳಿಯು ನಡೆದ ಸಂದರ್ಭದಲ್ಲಿ ಅವಳು ತನ್ನ ಚಾಕುವನ್ನು ಅಲ್ಲಿ ಕಳೆದುಕೊಂಡಿದ್ದಳು.
ವಿಚಾರಣೆ
1970ರ ಜೂನ್‌‌ 15ರಂದು ವಿಚಾರಣೆಯು ಪ್ರಾರಂಭವಾಯಿತು. ಕಸಾಬಿಯನ್ ಫಿರ್ಯಾದಿ ಪಕ್ಷದ ಮುಖ್ಯ ಸಾಕ್ಷಿಯಾಗಿದ್ದಳು; ಮ್ಯಾನ್ಸನ್‌‌, ಅಟ್ಕಿನ್ಸ್‌, ಮತ್ತು ಕ್ರೆನ್‌ವಿಂಕೆಲ್ ಜೊತೆಯಲ್ಲಿ ಅವಳನ್ನೂ ಸೇರಿಸಿ ಏಳು ಕೊಲೆಯ ಆಪಾದನೆಗಳು ಹಾಗೂ ಒಳಸಂಚಿನ ಪೈಕಿ ಒಂದರ ಆರೋಪಗಳನ್ನು ಅವರ ಮೇಲೆ ಹೊರಿಸಲಾಗಿತ್ತು. ಹತ್ಯೆಗಳಲ್ಲಿ ತೊಡಗಿಸಿಕೊಂಡಿರದಿದ್ದ ಅವಳಿಗೆ ವಿನಾಯಿತಿ ನೀಡಲಾಯಿತು; ಇದಕ್ಕೆ ಪ್ರತಿಯಾಗಿ ಅವಳು ಅಪರಾಧಗಳು ನಡೆದ ರಾತ್ರಿಗಳ ಕುರಿತಾಗಿ ವಿವರಿಸುವ ಸಾಕ್ಷ್ಯವನ್ನು ನೀಡಬೇಕಾಗಿ ಬಂತು. ಮೂಲತಃ, ಅಟ್ಕಿನ್ಸ್‌ಳೊಂದಿಗೆ ಒಂದು ವ್ಯವಹಾರವನ್ನು ಕುದುರಿಸಲಾಗಿತ್ತು. ಇದರ ಅನುಸಾರ ಅವಳಿಗೆ ಮರಣದಂಡನೆಯನ್ನು ವಿಧಿಸುವಂತೆ ತಾನು ಕೇಳಿಕೊಳ್ಳುವುದಿಲ್ಲವೆಂದು ಸಮ್ಮತಿಸಿದ ಫಿರ್ಯಾದಿ ಪಕ್ಷವು, ಇದಕ್ಕೆ ಪ್ರತಿಯಾಗಿ ದೋಷಾರೋಪಣ ಪತ್ರಗಳನ್ನು ಗಳಿಸಲು ಕಾರಣವಾಗಿದ್ದ ನ್ಯಾಯದರ್ಶಿಗಳ ಮಹಾಮಂಡಲಿಯ ಸಾಕ್ಷ್ಯದ ಕುರಿತು ಅವಳಿಗೆ ಕರಾರು ಹಾಕಿತ್ತು; ಆ ಸಾಕ್ಷ್ಯವನ್ನು ಅಟ್ಕಿನ್ಸ್‌ ನಿರಾಕರಿಸುತ್ತಿದ್ದಂತೆ ಸದರಿ ವ್ಯವಹಾರವು ಹಿಂತೆಗೆದುಕೊಳ್ಳಲ್ಪಟ್ಟಿತು. ಲೇಬಿಯಾಂಕಾ ಹತ್ಯೆಗಳಲ್ಲಿ ವ್ಯಾನ್‌ ಹೌಟನ್‌ ಕೇವಲ ತೊಡಗಿಸಿಕೊಂಡಿದ್ದ ಕಾರಣದಿಂದಾಗಿ, ಎರಡು ಕೊಲೆಯ ಆಪಾದನೆಗಳು ಹಾಗೂ ಒಳಸಂಚಿನ ಪೈಕಿ ಒಂದರ ಆರೋಪಗಳನ್ನು ಅವಳ ಮೇಲೆ ಹೊರಿಸಲಾಯಿತು.
ಮೂಲತಃ, ಸ್ವತಃ ತಾನೇ ನ್ಯಾಯವಾದಿಯ ಪಾತ್ರವನ್ನು ವಹಿಸಲು ಮ್ಯಾನ್ಸನ್‌ಗೆ ನ್ಯಾಯಾಧೀಶ ವಿಲಿಯಂ ಕೀನ್‌ ಇಷ್ಟವಿಲ್ಲದೆ ಅನುಮತಿ ನೀಡಿದ್ದ. ಒಂದು ವಂಚನೆಯ ಆದೇಶದ ಉಲ್ಲಂಘನೆಗಳು ಮತ್ತು "ತೀರಾ ವಿಲಕ್ಷಣವಾದ" ಹಾಗೂ "ಅಸಂಬದ್ಧವಾದ" ವಿಚಾರಣಾ-ಪೂರ್ವ ಅರ್ಜಿಗಳ ನಿವೇದನೆಯನ್ನು ಒಳಗೊಂಡಿದ್ದ ಮ್ಯಾನ್ಸನ್‌‌ನ ನಡತೆಯ ಕಾರಣದಿಂದಾಗಿ, ವಿಚಾರಣೆಯು ಆರಂಭವಾಗುವುದಕ್ಕೆ ಮುಂಚಿತವಾಗಿಯೇ ಅವನಿಗೆ ನೀಡಿದ್ದ ಅನುಮತಿಯನ್ನು ಹಿಂತೆಗೆದುಕೊಳ್ಳಲಾಯಿತು. ಕೀನ್ ವಿರುದ್ಧವಾಗಿ ಪೂರ್ವಗ್ರಹದ ಒಂದು ಪ್ರಮಾಣಪತ್ರವನ್ನು ಮ್ಯಾನ್ಸನ್‌‌ ಸಲ್ಲಿಸಿದ ಕಾರಣದಿಂದ, ಕೀನ್ ಜಾಗದಲ್ಲಿ ಚಾರ್ಲ್ಸ್‌‌ H. ಓಲ್ಡರ್‌‌ ಎಂಬ ನ್ಯಾಯಾಧೀಶ ಆಗಮಿಸಿದ. ಸಾಕ್ಷ್ಯದ ಮೊದಲ ದಿನವಾದ ಜುಲೈ 24ರ ಶುಕ್ರವಾರದಂದು, ತನ್ನ ಹಣೆಯ ಮೇಲೆ X ಗುರುತನ್ನು ಕೆತ್ತಿಕೊಂಡು ನ್ಯಾಯಾಲಯದಲ್ಲಿ ಮ್ಯಾನ್ಸನ್‌‌ ಕಾಣಿಸಿಕೊಂಡ. ಅವನು ಈ ಕುರಿತು ಹೇಳಿಕೆಯೊಂದನ್ನು ನೀಡುತ್ತಾ, "ಸ್ವತಃ ತನ್ನ ಕುರಿತು ಮಾತನಾಡಲು ಅಥವಾ ಸಮರ್ಥಿಸಿಕೊಳ್ಳಲು ತನ್ನನ್ನು ಅಸಮರ್ಥ ಮತ್ತು ಅನರ್ಹ ಎಂಬುದಾಗಿ ಪರಿಗಣಿಸಲ್ಪಟ್ಟಿರುವುದರಿಂದ ತಾನು ಸ್ಥಾಪಿತವ್ಯವಸ್ಥೆಯ ಪ್ರಪಂಚದಿಂದ ತನ್ನನ್ನು ಹೊರಗಿಟ್ಟುಕೊಂಡಿರುವುದನ್ನು ಈ ಗುರುತು ಸೂಚಿಸುತ್ತದೆ" ಎಂದು ನುಡಿದ. ಇದನ್ನನುಸರಿಸಿಕೊಂಡು ಬಂದ ವಾರಾಂತ್ಯದ ನಂತರ, ಸಮುದಾಯದ ಸದಸ್ಯರು ಮತ್ತೊಂದು ದಿನದೊಳಗಾಗಿ ಮಾಡಿದ ರೀತಿಯಲ್ಲಿಯೇ, ಸ್ತ್ರೀ ಪ್ರತಿವಾದಿಗಳು ತಮ್ಮ ಹಣೆಗಳ ಮೇಲೆ ಆ ಗುರುತನ್ನು ನಕಲುಮಾಡಿಕೊಂಡರು. (ಮ್ಯಾನ್ಸನ್‌‌ನ X ಗುರುತು ಅಂತಿಮವಾಗಿ ಒಂದು ಸ್ವಸ್ತಿಕದಿಂದ ಬದಲಾಯಿಸಲ್ಪಟ್ಟಿತು. ಕೆಳಗೆ ನೀಡಿರುವ "ನೋಟದಲ್ಲಿ ಉಳಿದಿರುವುದು" ಎಂಬ ವಿಭಾಗವನ್ನು ನೋಡಿ.)
"ಹೆಲ್ಟರ್‌ ಸ್ಕೆಲ್ಟರ್‌‌"ನ ಪ್ರಚೋದಿಸುವಿಕೆಯನ್ನು ಫಿರ್ಯಾದಿ ಪಕ್ಷವು ಮುಖ್ಯ ಪ್ರೇರಕಶಕ್ತಿಯನ್ನಾಗಿ ಇರಿಸಿತು. ಅಪರಾಧ ದೃಶ್ಯಗಳಲ್ಲಿ ಕಂಡುಬಂದ ರಕ್ತಸಿಕ್ತ ವೈಟ್‌ ಆಲ್ಬಮ್‌‌ ಉಲ್ಲೇಖಗಳಾದ -ಹಂದಿ, ಉದಯ , ಹೆಲ್ಟರ್‌ ಸ್ಕೆಲ್ಟರ್‌‌ - ಮೊದಲಾದವುಗಳು ಮ್ಯಾನ್ಸನ್‌‌ ಊಹೆಗಳ ಕುರಿತಾದ ಸಾಕ್ಷ್ಯದೊಂದಿಗೆ ಪರಸ್ಪರ ಸಂಬಂಧಿಸಿದ್ದವು; ಅಂದರೆ, ಹೆಲ್ಟರ್‌ ಸ್ಕೆಲ್ಟರ್‌‌ನ ಮೊದಲಲ್ಲಿ ಕರಿಯರು ಎಸಗುವ ಕೊಲೆಗಳು, ಬಲಿಪಶುಗಳ ರಕ್ತದಲ್ಲಿ ಗೋಡೆಗಳ ಮೇಲೆ "ಹಂದಿಗಳು" ಎಂದು ಬರೆಯುವುದನ್ನು ಒಳಗೊಂಡಿರುತ್ತದೆ ಎಂಬುದೇ ಆ ಊಹೆಯಾಗಿತ್ತು. "ಹೆಲ್ಟರ್‌ ಸ್ಕೆಲ್ಟರ್‌ಗೆ ಈಗ ಕಾಲಕೂಡಿ ಬಂದಿದೆ" ಎಂಬುದಾಗಿ ಮ್ಯಾನ್ಸನ್‌‌ ಹೇಳಿದ್ದ ಸಾಕ್ಷ್ಯವು ಕಸಾಬಿಯನ್‌‌ ಹೇಳಿದ್ದ ಸಾಕ್ಷ್ಯದೊಂದಿಗೆ ಪೂರಕವಾಗಿತ್ತು; ಅಂದರೆ, ಲೇಬಿಯಾಂಕಾ ಕೊಲೆಗಳು ನಡೆದ ರಾತ್ರಿಯಂದು, ನೆರೆಹೊರೆಯಲ್ಲಿದ್ದ ಓರ್ವ ಕರಿಯನ ಬೀದಿಯಲ್ಲಿ ರೋಸ್‌ಮೆರಿ ಲೇಬಿಯಾಂಕಾಳ ಹಣದ ಚೀಲವನ್ನು ಎಸೆಯಬೇಕು ಎಂಬುದನ್ನು ಮ್ಯಾನ್ಸನ್‌‌ ಪರಿಗಣಿಸಿದ್ದ ಎಂಬುದೇ ಆ ಸಾಕ್ಷ್ಯವಾಗಿತ್ತು. ಲೇಬಿಯಾಂಕಾ ಮನೆಯಲ್ಲಿ ಹಣದ ಚೀಲವನ್ನು ಪಡೆದುಕೊಂಡ ನಂತರ, "ಓರ್ವ ಕರಿಯ ವ್ಯಕ್ತಿಯು ಅದನ್ನು ಎತ್ತಿಕೊಳ್ಳಬೇಕು ಮತ್ತು ಅದರಲ್ಲಿನ ಕ್ರೆಡಿಟ್‌ ಕಾರ್ಡುಗಳನ್ನು ಅವನು ಬಳಸಬೇಕು ಎಂದು ಬಯಸಿದ್ದ; ಇದರಿಂದಾಗಿ, ಈ ಜನರ ಸಾವಿನ ಹಿಂದೆ ಒಂದು ರೀತಿಯ ಸಂಘಟಿತ ಗುಂಪೊಂದರ ಕೈವಾಡವಿದೆ ಎಂಬುದಾಗಿ ಜನರು, ತನಿಖಾ ಸಂಸ್ಥೆಗಳು ಭಾವಿಸಲು ಸಾಧ್ಯವಾಗುತ್ತದೆ" ಎಂಬುದು ಅವನ ಆಲೋಚನಾ ವಿಧಾನವಾಗಿತ್ತು. ಅವನ ನಿರ್ದೇಶನದ ಅನುಸಾರ, ಕರಿಯರು ಪ್ರದೇಶವೊಂದಕ್ಕೆ ಸಮೀಪವಿರುವ ಸೇವಾಕೇಂದ್ರವೊಂದರ ಮಹಿಳೆಯರ ವಿಶ್ರಾಂತಿಕೋಣೆಯಲ್ಲಿ ಆ ಹಣದ ಚೀಲವನ್ನು ಕಸಾಬಿಯನ್‌‌ ಅಡಗಿಸಿಟ್ಟಿದ್ದಳು. ಲೇಬಿಯಾಂಕಾ ಮನೆಯಿಂದ ನಿರ್ಗಮಿಸಿದ ನಂತರ, ಸಮುದಾಯದ ಸದಸ್ಯರು ವಾಹನವನ್ನು ಚಾಲಿಸಿಕೊಂಡು ಹೋಗುತ್ತಿರುವ ಸಂದರ್ಭದಲ್ಲಿ, "ಇದನ್ನು ಹೇಗೆ ಮಾಡಬೇಕು ಎಂಬುದನ್ನು ಕರಿಯರಿಗೆ ತೋರಿಸಲು ನಾನು ಬಯಸುತ್ತೇನೆ" ಎಂಬುದಾಗಿ ಮ್ಯಾನ್ಸನ್‌ ಅವರಿಗೆ ಹೇಳಿದ್ದ.
ಮುಂದುವರಿಯುತ್ತಿರುವ ಭಿನ್ನಾಭಿಪ್ರಾಯಗಳು
ವಿಚಾರಣೆಯ ಸಂದರ್ಭದಲ್ಲಿ, ನ್ಯಾಯಾಲಯದ ಕಟ್ಟಡದ ಪ್ರವೇಶದ್ವಾರಗಳು ಮತ್ತು ಪಡಸಾಲೆಗಳ ಸಮೀಪದಲ್ಲಿ ಸಮುದಾಯದ ಸದಸ್ಯರು ಅಲ್ಲಲ್ಲೇ ಅಡ್ಡಾಡುತ್ತಾ ಕಾಲಕಳೆದರು. ನ್ಯಾಯಾಲಯದ ಕಟ್ಟಡದ ಆವರಣದಿಂದ ಅವರನ್ನು ಆಚೆಯಿರಿಸುವ ಸಲುವಾಗಿ, ಫಿರ್ಯಾದಿ ಪಕ್ಷದ ಕೋರ್ಟಿನ ಹಾಜರಿ ಕರೆಯು ಅವರನ್ನು ಭವಿಷ್ಯದ ಸಾಕ್ಷಿಗಳೆಂದು ಪರಿಗಣಿಸಿತು; ಇದರಿಂದಾಗಿ, ಇತರರು ಸಾಕ್ಷಿಯನ್ನು ಒದಗಿಸುತ್ತಿರುವ ಸಂದರ್ಭದಲ್ಲಿ ಅವರು ಒಳಪ್ರವೇಶಿಸಲು ಅಸಮರ್ಥರಾದರು. ಪಾದಚಾರಿ ಹಾದಿಯ ಮೇಲೆಯೇ ಜಾಗರಣೆ ಮಾಡಲು ಆ ಗುಂಪು ಸ್ವತಃ ತನ್ನನ್ನು ಅಣಿಗೊಳಿಸಿಕೊಂಡಾಗ, ಅದರ ಪ್ರತಿಯೊಬ್ಬ "ಕಟ್ಟಾ" ಸದಸ್ಯನೂ ಒರೆಯಲ್ಲಿ ಹಾಕಿದ ಒಂದು ಬೇಟೆಯ ಚಾಕುವನ್ನು ಧರಿಸಿದ; ಸಾಧಾರಣ ರೂಪದಲ್ಲಿ ಕಾಣಿಸುತ್ತಿದ್ದ ಅದು ವಿಧ್ಯುಕ್ತವಾಗಿ ಒಯ್ಯಲ್ಪಟ್ಟಿತ್ತು.
ಅವನ ಅಥವಾ ಅವಳ ಹಣೆಯ ಮೇಲೆ ಮೂಡಿದ್ದ X ಗುರುತಿನಿಂದಾಗಿಯೂ ಸಹ ಅವರಲ್ಲಿ ಪ್ರತಿಯೊಬ್ಬನೂ ಸಹ ಗುರುತಿಸಲ್ಪಡಬಲ್ಲವನಾಗಿದ್ದ.
ಸಮುದಾಯದ ಕೆಲವೊಂದು ಸದಸ್ಯರು ಸಾಕ್ಷಿ ಒದಗಿಸದಂತೆ ಸಾಕ್ಷಿಗಳನ್ನು ತಡೆಯಲು ಪ್ರಯತ್ನಿಸಿದರು. ಫಿರ್ಯಾದಿ ಪಕ್ಷದ ಸಾಕ್ಷಿಗಳಾದ ಪಾಲ್‌‌ ವ್ಯಾಟ್ಕಿನ್ಸ್‌‌ ಮತ್ತು ಜುವಾನ್‌ ಫ್ಲಿನ್‌ ಈ ಇಬ್ಬರೂ ಸಹ ಬೆದರಿಕೆಗೆ ಒಳಗಾದರು; ವ್ಯಾಟ್ಕಿನ್ಸ್‌‌ನ ವ್ಯಾನಿನಲ್ಲಿ ಕಂಡುಬಂದ ಒಂದು ಸಂದೇಹಾಸ್ಪದ ಬೆಂಕಿಯಲ್ಲಿ ಅವನು ಭೀಕರವಾಗಿ ಸುಡುವಿಕೆಗೆ ಒಳಗಾದ. ಸಮುದಾಯದ ಸದಸ್ಯೆಯಾದ ರುಥ್‌‌ ಆನ್‌‌ ಮೂರ್‌ಹೌಸ್ ಎಂಬುವವಳಿಗೆ ಟೇಟ್‌ ಕೊಲೆಗಳ ಕುರಿತಾಗಿ ಸುಸಾನ್‌ ಅಟ್ಕಿನ್ಸ್‌ ವಿವರಿಸುತ್ತಿದ್ದುದನ್ನು ಕದ್ದುಕೇಳಿಸಿಕೊಂಡ ಸಮುದಾಯದ ಹಿಂದಿನ ಸದಸ್ಯಳಾದ ಬಾರ್ಬರಾ ಹಾಯ್ಟ್, ಹವಾಯಿಗೆ ಹೋಗುವಲ್ಲಿ ಮೂರ್‌ಹೌಸ್‌ಳ ಜತೆಗೂಡಲು ಸಮ್ಮತಿಸಿದಳು. ಆರೋಪಿಸಲ್ಪಟ್ಟಂತೆ, ಹಲವಾರು ಡೋಸುಗಳಷ್ಟು LSDಯನ್ನು ಬೆರೆಸಿದ ಒಂದು ಹ್ಯಾಂಬರ್ಗರ್‌ನ್ನು ಅಲ್ಲಿ ಮೂರ್‌ಹೌಸ್‌ ಅವಳಿಗೆ ನೀಡಿದಳು. ಹೊನಲುಲುವಿನ ಹೊರಭಾಗದಲ್ಲಿ, ಮಾದಕವಸ್ತುವನ್ನು ಸೇವಿಸಿದ ನಂತರದ ಒಂದು ಅರೆ-ಸಂವೇದನಾಶೂನ್ಯತೆಯಲ್ಲಿ ಚಾಚಿಕೊಂಡು ಬಿದ್ದುಕೊಂಡಂತೆ ಕಂಡುಬಂದಿದ್ದ ಹಾಯ್ಟ್‌ಳನ್ನು ಆಸ್ಪತ್ರೆಗೆ ಒಯ್ಯಲಾಯಿತು; ಅಲ್ಲಿ ಆಕೆ ಟೇಟ್‌-ಲೇಬಿಯಾಂಕಾ ಕೊಲೆ ವಿಚಾರಣೆಗೆ ಸಂಬಂಧಿಸಿದಂತೆ ತನ್ನನ್ನು ಓರ್ವ ಸಾಕ್ಷಿಯಾಗಿ ಕಂಡುಕೊಳ್ಳಲು ಬೇಕಾದ ಅತ್ಯುತ್ತಮ ಪ್ರಯತ್ನವನ್ನು ಮಾಡಿದಳು. ಈ ಘಟನೆಗೆ ಮುಂಚಿತವಾಗಿ, ಹಾಯ್ಟ್‌‌ ಓರ್ವ ಇಷ್ಟವಿಲ್ಲದ ಸಾಕ್ಷಿಯಾಗಿದ್ದಳು; ಅವಳನ್ನು ಮೌನವಾಗಿಸುವ ಪ್ರಯತ್ನದ ನಂತರ, ಅವಳ ಮೌನಪ್ರವೃತ್ತಿಯು ಕಣ್ಮರೆಯಾಯಿತು.
ಆಗಸ್ಟ್‌‌ 4ರಂದು, ನ್ಯಾಯಾಲಯವು ತೆಗೆದುಕೊಂಡಿದ್ದ ಮುಂಜಾಗರೂಕತೆಗಳ ಹೊರತಾಗಿಯೂ, ಲಾಸ್‌ ಏಂಜಲೀಸ್‌ ಟೈಮ್ಸ್‌‌ ಪತ್ರಿಕೆಯೊಂದರ ಮುಖಪುಟವನ್ನು ನ್ಯಾಯದರ್ಶಿ ಮಂಡಲಿಯ ಮುಂದೆ ಮ್ಯಾನ್ಸನ್‌ ಪ್ರದರ್ಶಿಸಿದ; "ಮ್ಯಾನ್ಸನ್‌‌ ತಪ್ಪಿತಸ್ಥ ಎಂದು ನಿಕ್ಸನ್‌‌ ಘೋಷಿಸಿದ್ದಾನೆ" ಎಂಬ ತಲೆಬರಹವು ಆ ಮುಖಪುಟದಲ್ಲಿ ಕಾಣಿಸುತ್ತಿತ್ತು. ಮ್ಯಾನ್ಸನ್‌‌ನ್ನು ಮಾಧ್ಯಮಗಳು ಚಿತ್ತಾಕರ್ಷಕವಾಗಿಸುತ್ತಿವೆ ಅಥವಾ ವೈಭವೀಕರಿಸುತ್ತಿವೆ ಎಂದು ತನಗನ್ನಿಸುತ್ತಿದೆ ಎಂದು U.S. ಅಧ್ಯಕ್ಷ ರಿಚರ್ಡ್‌ ನಿಕ್ಸನ್‌‌ ತೆಗಳಿದ ಸಂದರ್ಭದಲ್ಲಿ ಹಿಂದಿನ ದಿನ ಮಾಡಲ್ಪಟ್ಟಿದ್ದ ಒಂದು ಹೇಳಿಕೆಗೆ ಒಂದು ಉಲ್ಲೇಖವಾಗಿ ಇದು ಪ್ರಕಟವಾಗಿತ್ತು. ನ್ಯಾಯಾಧೀಶ ಓಲ್ಡರ್‌‌‌‌ನಿಂದ ಸತ್ಯವಚನ ಶಪಥಕ್ಕೀಡಾದ ನ್ಯಾಯದರ್ಶಿಗಳು, ಸದರಿ ತಲೆಬರಹವು ತಮ್ಮ ಮೇಲೆ ಯಾವುದೇ ಪ್ರಭಾವವನ್ನು ಬೀರಿಲ್ಲ ಎಂದು ಒತ್ತಿಹೇಳಿದರು. ಮಾರನೆಯ ದಿನ, ಎದ್ದುನಿಂತ ಸ್ತ್ರೀ ಪ್ರತಿವಾದಿಗಳು ಒಕ್ಕೊರಲಿನಿಂದ ತಮ್ಮ ಮಾತನ್ನು ಪ್ರತಿಪಾದಿಸುತ್ತಾ, ನಿಕ್ಸನ್‌‌ನ ಹೇಳಿಕೆಯನ್ನು ಪರಿಗಣನೆಗೆ ತೆಗೆದುಕೊಂಡು ಹೇಳುವುದಾದರೆ ವಿಚಾರಣೆಯನ್ನು ಮುಂದುವರಿಸುವುದರಲ್ಲಿ ಅರ್ಥವಿಲ್ಲ ಎಂದು ತಿಳಿಸಿದರು.
ಅಕ್ಟೋಬರ್‌‌ 5ರಂದು, ಪ್ರತಿವಾದದ ನ್ಯಾಯವಾದಿಗಳು ಪಾಟಿಸವಾಲು ನಡೆಸಲು ನಿರಾಕರಿಸಿದ್ದ ಫಿರ್ಯಾದಿ ಪಕ್ಷದ ಓರ್ವ ಸಾಕ್ಷಿಯನ್ನು ಪ್ರಶ್ನಿಸಲು ನ್ಯಾಯಾಲಯ ಅನುಮತಿಯನ್ನು ಕೇಳಿದ್ದ ಮ್ಯಾನ್ಸನ್‌‌ಗೆ ಆ ಕುರಿತು ನಿರಾಕರಿಸಲಾಯಿತು. ಪ್ರತಿವಾದ ಮೇಜಿನ ಮೇಲಿನಿಂದ ಹಾರಿದ ಮ್ಯಾನ್ಸನ್‌‌, ನ್ಯಾಯಾಧೀಶನ ಮೇಲೆ ದಾಳಿಮಾಡಲು ಪ್ರಯತ್ನಿಸಿದ. ಸಾಕಷ್ಟು ಹೆಣಗಾಡಿ ಅವನನ್ನು ನ್ಯಾಯದರ್ಶಿಗಳ ರಕ್ಷಣಾಧಿಕಾರಿಗಳು ಮಣಿಸಿದ ಮೇಲೆ, ತರುವಾಯದಲ್ಲಿ ಮೇಲೆದ್ದು ಲ್ಯಾಟಿನ್‌ ಭಾಷೆಯಲ್ಲಿ ಏನನ್ನೋ ಮಣಮಣಿಸಲು ಶುರುಮಾಡಿದ್ದ ಸ್ತ್ರೀ ಪ್ರತಿವಾದಿಗಳೊಂದಿಗೆ ಅವನನ್ನು ನ್ಯಾಯಾಲಯದ ಕೋಣೆಯಿಂದ ಹೊರದೂಡಲಾಯಿತು. ಈ ಘಟನೆಯಾದ ನಂತರ, ಓಲ್ಡರ್‌‌ ತನ್ನ ನಿಲುವಂಗಿಗಳ ಒಳಗೆ ಒಂದು ರಿವಾಲ್ವರ್‌ನ್ನು ಇಟ್ಟುಕೊಳ್ಳಲು ಶುರುಮಾಡಿದ ಎಂದು ಹೇಳಲಾಯಿತು.
ಸ್ಥಗಿತಗೊಂಡ ಪ್ರತಿವಾದ
ನವೆಂಬರ್ 16ರಂದು, ಫಿರ್ಯಾದಿ ಪಕ್ಷವು ತನ್ನ ಪ್ರಕರಣಕ್ಕೆ ವಿಶ್ರಾಂತಿಯನ್ನು ನೀಡಿತು. ಮೂರು ದಿನಗಳು ನಂತರ, ಪ್ರಮಾಣಕ ಬರಖಾಸ್ತು ಅರ್ಜಿಗಳ ಕುರಿತು ವಾದ ಮಾಡಿದ ಮೇಲೆ, ಒಂದೇ ಒಂದು ಸಾಕ್ಷಿಯನ್ನು ಕರೆಯದೆಯೇ ಸ್ಥಗಿತಗೊಳ್ಳುವ ಮೂಲಕ ಪ್ರತಿವಾದದ ಪಕ್ಷವು ನ್ಯಾಯಾಲಯವನ್ನು ದಿಗ್ಭ್ರಾಂತಗೊಳಿಸಿತು. ಇದನ್ನು ಒಪ್ಪದೆ ಕೂಗಲು ಪ್ರಾರಂಭಿಸಿದ ಅಟ್ಕಿನ್ಸ್‌, ಕ್ರೆನ್‌ವಿಂಕೆಲ್‌‌, ಮತ್ತು ವ್ಯಾನ್‌‌ ಹೌಟನ್‌ ಮೊದಲಾದವರು, ಸಾಕ್ಷಿ ಒದಗಿಸುವುದಕ್ಕೆ ಸಂಬಂಧಿಸಿದ ತಮ್ಮ ಹಕ್ಕಿಗಾಗಿ ಬೇಡಿಕೆ ಸಲ್ಲಿಸಿದರು.
ನ್ಯಾಯಾಧಿಪತಿಯ ವಿಚಾರಣಾ ಕೊಠಡಿಯಲ್ಲಿ ನ್ಯಾಯಾಧೀಶನೊಂದಿಗೆ ಮಹಿಳೆಯರ ವಕೀಲರು ಮಾತನಾಡುತ್ತಾ, ತಮ್ಮ ಕಕ್ಷಿದಾರರು ಅಪರಾಧಗಳನ್ನು ಎಸಗಲು ಯೋಜಿಸಿದ್ದರ ಮತ್ತು ಅಪರಾಧಗಳನ್ನು ಎಸಗಿದ್ದರ ಕುರಿತಾಗಿ ಹಾಗೂ ಈ ಪ್ರಕರಣದಲ್ಲಿ ಮ್ಯಾನ್ಸನ್‌ ತೊಡಗಿಸಿಕೊಂಡಿರಲಿಲ್ಲ ಎಂಬುದಕ್ಕೆ ಸಾಕ್ಷಿ ಒದಗಿಸಲು ಬಯಸಿದ್ದಾರೆ ಎಂದು ತಿಳಿಸಿದರು. ತಮ್ಮ ಪ್ರಕರಣವನ್ನು ಸ್ಥಗಿತಗೊಳಿಸುವ ಮೂಲಕ, ಪ್ರತಿವಾದಿ ವಕೀಲರು ಇದನ್ನು ನಿಲ್ಲಿಸಲು ಪ್ರಯತ್ನಿಸಿದ್ದರು; ವ್ಯಾನ್‌ ಹೌಟನ್‌ಳ ನ್ಯಾಯವಾದಿಯಾದ ರೊನಾಲ್ಡ್‌‌ ಹ್ಯೂಸ್‌ ಭಾವಾವೇಶದಿಂದ ಮಾತನಾಡುತ್ತಾ, "ಓರ್ವ ಕಕ್ಷಿದಾರನನ್ನು ಕಿಟಕಿಯಿಂದ ಆಚೆಗೆ ನೂಕಲು" ತಾನು ಅವಕಾಶಕೊಡುವುದಿಲ್ಲ ಎಂದು ಹೇಳಿದ. ಮ್ಯಾನ್ಸನ್‌‌ ತನ್ನನ್ನು ಉಳಿಸಿಕೊಳ್ಳುವ ಸಲುವಾಗಿ ಈ ವಿಧಾನದಲ್ಲಿ ಸಾಕ್ಷಿ ಒದಗಿಸುವಂತೆ ಮಹಿಳೆಯರಿಗೆ ಸಲಹೆ ನೀಡುತ್ತಿದ್ದ ಎಂಬುದು ಅಭಿಯೋಜಕನ ಅಭಿಪ್ರಾಯವಾಗಿತ್ತು. 1987ರಲ್ಲಿ ಬಂದ ಸಾಕ್ಷ್ಯಚಿತ್ರವೊಂದರಲ್ಲಿ ಸದರಿ ವಿಚಾರಣೆಯ ಕುರಿತು ಕ್ರೆನ್‌ವಿಂಕೆಲ್‌ ಮಾತನಾಡುತ್ತಾ, "ಸಮಗ್ರ ನಡಾವಳಿಗಳನ್ನು ಚಾರ್ಲೀಯು ರೂಪಿಸಿದ್ದ" ಎಂದು ತಿಳಿಸಿದಳು.
ಮಾರನೆಯ ದಿನ, ಮ್ಯಾನ್ಸನ್‌‌ ಸಾಕ್ಷ್ಯ ನೀಡಿದ. ತನ್ನ ಸಹ-ಪ್ರತಿವಾದಿಗಳನ್ನು ಸಿಕ್ಕಿಹಾಕಿಸುವ ರೀತಿಯಲ್ಲಿ ಹೇಳಿಕೆಗಳನ್ನು ನೀಡುವ ಮೂಲಕ, ಜನರು v. ಅರಾಂಡಾ ಪ್ರಕರಣದಲ್ಲಿನ ಕ್ಯಾಲಿಫೋರ್ನಿಯಾ ಸರ್ವೋಚ್ಚ ನ್ಯಾಯಾಲಯದ ತೀರ್ಮಾನವನ್ನು ಅವನು ಉಲ್ಲಂಘಿಸಲು ಆಗದ ಹಾಗೆ, ನ್ಯಾಯದರ್ಶಿ ಮಂಡಲಿಯನ್ನು ನ್ಯಾಯಾಲಯದ ಕೋಣೆಯಿಂದ ತೆಗೆದುಹಾಕಲಾಯಿತು. ಒಂದು ಗಂಟೆಗೂ ಹೆಚ್ಚಿನ ಅವಧಿಯವರೆಗೆ ಮ್ಯಾನ್ಸನ್‌‌ ಮಾತನಾಡುತ್ತಾ, ಇತರ ವಿಷಯಗಳ ಪೈಕಿ, "ಸ್ಥಾಪಿತ ಪದ್ಧತಿಯ ವಿರುದ್ಧ ಎದ್ದು ನಿಲ್ಲುವಂತೆ ಯುವಜನಾಂಗಕ್ಕೆ ಸಂಗೀತವು ಹೇಳುತ್ತಿದೆ" ಎಂದು ತಿಳಿಸಿದ. ಆತ ತನ್ನ ಮಾತನ್ನು ಮುಂದುವರಿಸುತ್ತಾ, "ನನ್ನ ಮೇಲೆಯೇ ಏಕೆ ಆರೋಪ ಹೊರಿಸುತ್ತೀರಿ? ನಾನು ಸಂಗೀತವನ್ನು ಸಂಯೋಜಿಸಲಿಲ್ಲ. ಪ್ರಾಮಾಣಿಕವಾಗಿ ಹೇಳಬೇಕೆಂದರೆ, 'ಒಂದು ಚಾಕುವನ್ನು ತೆಗೆದುಕೋ, ಬಟ್ಟೆಗಳನ್ನು ಬದಲಾಯಿಸು, ಮತ್ತು ಟೆಕ್ಸ್‌‌ ಏನನ್ನು ಹೇಳುತ್ತಾನೋ ಅದನ್ನು ಮಾಡು' ಎಂಬುದಾಗಿ ನಾನೆಂದಾದರೂ ಹೇಳಿದ್ದು ನನಗೆ ನೆನಪಿಗೆ ಬರುತ್ತಿಲ್ಲ" ಎಂದು ನುಡಿದ.
ವಿಚಾರಣೆಯ ಪ್ರಧಾನಭಾಗವು ಸಮಾಪ್ತವಾಗುತ್ತಿದ್ದಂತೆ ಮತ್ತು ಮುಕ್ತಾಯದ ವಾದಗಳು ಸನ್ನಿಹಿತವಾದಂತೆ, ವಾರಾಂತ್ಯ ಪ್ರವಾಸವೊಂದರ ಸಂದರ್ಭದಲ್ಲಿ ನ್ಯಾಯವಾದಿ ರೊನಾಲ್ಡ್‌‌ ಹ್ಯೂಸ್‌ ಕಣ್ಮರೆಯಾದ. ಹ್ಯೂಸ್‌ನ ಗೈರುಹಾಜರಿಯಲ್ಲಿ ವ್ಯಾನ್‌ ಹೌಟನ್‌ಳನ್ನು ಪ್ರತಿನಿಧಿಸಲೆಂದು ಮ್ಯಾಕ್ಸ್‌‌ವೆಲ್‌‌ ಕೀತ್‌ ಎಂಬಾತ ನೇಮಿಸಲ್ಪಟ್ಟಾಗ, ಹಲವು ಸಂಪುಟಗಳುಳ್ಳ ವಿಚಾರಣೆ ಪ್ರತಿಲಿಪಿಗಳನ್ನು ತಾನು ಪರಿಚಯ ಮಾಡಿಕೊಳ್ಳಲು ಕೀತ್‌‌ಗೆ ಅನುವುಮಾಡಿಕೊಡಲು, ಎರಡು ವಾರಗಳಿಗಿಂತ ಹೆಚ್ಚಿನ ಒಂದು ವಿಳಂಬಿತ ಅವಧಿಯ ಅಗತ್ಯ ಕಂಡುಬಂತು. ಕ್ರಿಸ್‌ಮಸ್ ಪ್ರಾರಂಭವಾಗುವುದಕ್ಕೆ ಸ್ವಲ್ಪವೇ ಮುಂಚಿತವಾಗಿ ವಿಚಾರಣೆ ಮತ್ತೆ ಶುರುವಾಗುತ್ತಿದ್ದಂತೆಯೇ, ಫಿರ್ಯಾದಿ ಪಕ್ಷದ ಮುಕ್ತಾಯದ ವಾದಕ್ಕೆ ಪ್ರತಿವಾದಿಗಳು ಉಂಟುಮಾಡಿದ ಅಡೆತಡೆಯ ಕಾರಣದಿಂದಾಗಿ, ಶಿಕ್ಷಾರ್ಹತೆಯ ಹಂತದ ಉಳಿದ ಭಾಗಕ್ಕೆ ಸಂಬಂಧಿಸಿದಂತೆ ನಾಲ್ಕು ಪ್ರತಿವಾದಿಗಳನ್ನು ನ್ಯಾಯಾಲಯದ ಕೋಣೆಯಿಂದ ಓಲ್ಡರ್‌ ನಿಷೇಧಿಸಬೇಕಾಗಿ ಬಂತು. ಈ ಕುರಿತು ಓಲ್ಡರ್‌‌ ಮಾತನಾಡುತ್ತಾ, ಪ್ರತಿವಾದಿಗಳು ಪರಸ್ಪರರೊಂದಿಗೆ ಮಾಡಿಕೊಂಡ ಗುಟ್ಟಿನ ಒಪ್ಪಂದದ ಅನುಸಾರ ನಡೆದುಕೊಳ್ಳುತ್ತಿದ್ದರು ಹಾಗೂ ಅದನ್ನು ಕೇವಲ ಪ್ರಸ್ತುತ ಪಡಿಸುತ್ತಿದ್ದರು ಎಂಬುದು ಇಲ್ಲಿ ಸುಸ್ಪಷ್ಟವಾಗಿತ್ತು ಎಂದು ತಿಳಿಸಿದ.
ಅಪರಾಧ ನಿರ್ಣಯ ಮತ್ತು ದಂಡನೆಯ ಹಂತ
1971ರ ಜನವರಿ 25ರಂದು, ನಾಲ್ಕು ಪ್ರತಿವಾದಿಗಳ ವಿರುದ್ಧವಾಗಿದ್ದ ತಲಾ ಇಪ್ಪತ್ತೇಳು ಪ್ರತ್ಯೇಕ ಆಪಾದನೆಗಳನ್ನು ಆಧರಿಸಿ, ಅವರು ತಪ್ಪಿತಸ್ಥರೆಂಬ ತೀರ್ಪುಗಳು ನೀಡಲ್ಪಟ್ಟವು. ವಿಚಾರಣೆಯ ದಂಡನೆಯ ಹಂತದೊಳಗೆ ತೀರಾ ದೂರಕ್ಕೆ ಸಾಗದೆ, ಮ್ಯಾನ್ಸನ್‌‌ ಏನನ್ನು ಪ್ರಸ್ತುತಪಡಿಸಲು ಯೋಜಿಸಿದ್ದಾನೆ ಎಂಬುದನ್ನು ನ್ಯಾಯದರ್ಶಿಗಳು ಫಿರ್ಯಾದಿ ಪಕ್ಷದ ದೃಷ್ಟಿಕೋನದಲ್ಲಿ ಕೊನೆಗೂ ಕಂಡುಕೊಂಡರು. ಅಟ್ಕಿನ್ಸ್‌ಗೆ ಈಗ ಹೆಸರು ಬರಲು ಕಾರಣವಾದ ಹಿನ್ಮನ್‌‌ ಕೊಲೆಯ "ಅಂಧಾನುಕರಣೆಯ" ಆವೃತ್ತಿಗಳಾಗಿ ಸದರಿ ಕೊಲೆಗಳು ಗ್ರಹಿಸಲ್ಪಟ್ಟಿವೆ ಎಂಬುದಾಗಿ ಅಟ್ಕಿನ್ಸ್‌, ಕ್ರೆನ್‌ವಿಂಕೆಲ್‌‌, ಮತ್ತು ವ್ಯಾನ್‌ ಹೌಟನ್‌ ಸಾಕ್ಷ್ಯ ನೀಡಿದರು. ಅವರು ಹೇಳಿದ ಪ್ರಕಾರ, ಬಾಬ್ಬಿ ಬ್ಯೂಸೊಲೈಲ್‌ಗೆ ಜೈಲುಶಿಕ್ಷೆಯು ವಿಧಿಸಲ್ಪಡಲು ಕಾರಣವಾಗಿದ್ದ ಅಪರಾಧವನ್ನು ಹೋಲುವ ಮೂಲಕ, ಅವನ ಮೇಲಿದ್ದ ಸಂದೇಹವನ್ನು ಹೊರಸೆಳೆಯುವ ಉದ್ದೇಶವನ್ನು ಈ ಹತ್ಯೆಗಳು ಹೊಂದಿದ್ದವು. ಸಾಮಾನ್ಯವಾಗಿ ಭಾವಿಸಲಾದಂತೆ, ಈ ಯೋಜನೆಯು ಮ್ಯಾನ್ಸನ್‌ನದಾಗಿರಲಿಲ್ಲ, ಮತ್ತು ಅವನ ಮಾರ್ಗದರ್ಶನದ ಅಡಿಯಲ್ಲಿ ಇದು ನಿರ್ವಹಿಸಲ್ಪಡಲಿಲ್ಲ; ಆದರೆ ಬ್ಯೂಸೊಲೈಲ್‌ ಜೊತೆಯಲ್ಲಿ ಪ್ರೇಮವ್ಯವಹಾರವನ್ನು ಇಟ್ಟುಕೊಂಡಿದ್ದಳು ಎಂದು ಹೇಳಲ್ಪಡುತ್ತಿದ್ದ ಲಿಂಡಾ ಕಸಾಬಿಯನ್‌‌ ಇದಕ್ಕೆ ಕಾರಣಲಾಗಿದ್ದಳು. ತಾನು ಈ ಹಿಂದೆ ಸಮರ್ಥಿಸಿಕೊಳ್ಳುತ್ತಿದ್ದಂತೆ, ಹಿನ್ಮನ್‌‌ ಮನೆಯಲ್ಲಿನ ಮೊದಲ ಜಾಗದಲ್ಲಿ "ರಾಜಕೀಯ ಹಂದಿಮರಿ" ಎಂಬುದಾಗಿ ತಾನು ಬರೆದಿದ್ದೇಕೆ ಎಂಬುದನ್ನು ವಿವರಿಸಲು ಅಟ್ಕಿನ್ಸ್‌ ಅಸಮರ್ಥಳಾಗಿದ್ದುದು ನಿರೂಪಣಾ ತಂತ್ರದ ದುರ್ಬಲ ಅಂಶಗಳಲ್ಲಿ ಒಂದಾಗಿತ್ತು.
ದಂಡನೆಯ ಹಂತದ ಮಾರ್ಗಮಧ್ಯದಲ್ಲಿ, ಮ್ಯಾನ್ಸನ್‌‌ ತನ್ನ ತಲೆಯನ್ನು ಬೋಳಿಸಿಕೊಂಡ, ಒಂದು ಕವಲುಗೋಲಿನ ರೀತಿಯಲ್ಲಿ ತನ್ನ ಗಡ್ಡವನ್ನು ಕತ್ತರಿಸಿ ಒಪ್ಪವಾಗಿಸಿಕೊಂಡ; ಈ ಕುರಿತು ಪತ್ರಿಕೆಯವರೊಂದಿಗೆ ಅವನು ಮಾತನಾಡುತ್ತಾ, "ನಾನೊಂದು ಭೂತ, ಭೂತವು ಯಾವಾಗಲೂ ಒಂದು ಬೋಳು ತಲೆಯನ್ನು ಹೊಂದಿರುತ್ತದೆ" ಎಂದು ತಿಳಿಸಿದ. ಮ್ಯಾನ್ಸನ್‌‌ನ ಅನುಕರಣೆಯು ಮಾತ್ರವೇ ಅವನ ಪ್ರಾಬಲ್ಯವನ್ನು ಸಾಬೀತುಮಾಡಿದೆ ಎಂಬುದನ್ನು ತಡವಾದ ಗುರುತಿಸುವಿಕೆ ಎಂದು ಫಿರ್ಯಾದಿ ಪಕ್ಷವು ಪರಿಗಣಿಸಿದ ಸಂದರ್ಭದಲ್ಲಿ, ಮರಣದಂಡನೆಗೆ ಸಂಬಂಧಿಸಿದಂತೆ ಸಂಸ್ಥಾನ‌ವು ಮಾಡಿಕೊಂಡ ಮನವಿಯನ್ನು ತೂಗಿನೋಡಿ ಪರಾಮರ್ಶಿಸಲು ನ್ಯಾಯದರ್ಶಿಗಳು ಕಾಲಾವಕಾಶವನ್ನು ತೆಗೆದುಕೊಳ್ಳುವವರೆಗೆ, ಸ್ತ್ರೀ ಪ್ರತಿವಾದಿಗಳು ತಮ್ಮ ತಲೆಗಳನ್ನು ಬೋಳಿಸದೆ ಯಥಾಸ್ಥಿತಿಯನ್ನು ಕಾಯ್ದುಕೊಂಡರು.
"ಅಂಧಾನುಕರಣೆಯ" ಸನ್ನಿವೇಶಗಳ ಮೂಲಕ ಮ್ಯಾನ್ಸನ್‌‌ನ್ನು ದೋಷಮುಕ್ತಗೊಳಿಸುವ ಪ್ರಯತ್ನವು ವಿಫಲವಾಯಿತು. 1971ರ ಮಾರ್ಚ್‌ 29ರಂದು, ಎಲ್ಲಾ ನಾಲ್ಕೂ ಪ್ರತಿವಾದಿಗಳ ವಿರುದ್ಧವಾಗಿದ್ದ ಆಪಾದನೆಗಳನ್ನು ಆಧರಿಸಿ, ನ್ಯಾಯದರ್ಶಿ ಮಂಡಲಿಯು ಅವರ ವಿರುದ್ಧ ಮರಣದಂಡನೆಯ ತೀರ್ಪು ನೀಡಿತು. 1971ರ ಏಪ್ರಿಲ್‌‌ 19ರಂದು, ನ್ಯಾಯಾಧೀಶ ಓಲ್ಡರ್‌‌ ಈ ನಾಲ್ಕೂ ಮಂದಿಗೆ ಮರಣದಂಡನೆಯನ್ನು ವಿಧಿಸಿದ.
ಮರಣದಂಡನೆಯನ್ನು ಶಿಫಾರಸು ಮಾಡುವ ತೀರ್ಪುಗಳು ಹೇಳಲ್ಪಟ್ಟ ದಿನದಂದು, ಮಿಂಚಿನ ಸುದ್ದಿಯೊಂದು ಚಲಾವಣೆಗೆ ಬಂದಿತು; ತೀರಾ ಶಿಥಿಲಗೊಂಡಿರುವ ರೊನಾಲ್ಡ್‌‌ ಹ್ಯೂಸ್‌ ಶರೀರವು ವೆಂಚುರಾ ಜಿಲ್ಲೆಯಲ್ಲಿನ ಎರಡು ದುಂಡಾದ ಬಂಡೆಗಳ ನಡುವೆ ಸಿಕ್ಕಿಕೊಂಡಿರುವುದು ಕಂಡುಬಂದಿದೆ ಎಂಬುದೇ ಆ ಸುದ್ದಿಯಾಗಿತ್ತು. ಎಂದಿಗೂ ಸಾಬೀತಾಗದಿದ್ದರೂ ಹಬ್ಬಿಕೊಂಡ ಗಾಳಿಸುದ್ದಿಯ ಅನುಸಾರ, ಸಮುದಾಯದ ಸದಸ್ಯರಿಂದ ಹ್ಯೂಸ್‌ ಕೊಲೆಯು ನಡೆಯಿತು; ಅವನು ಮ್ಯಾನ್ಸನ್‌‌ನ ಮಟ್ಟದವರೆಗೆ ಎದ್ದುನಿಂತಿದ್ದು, ನಿಲುವನ್ನು ತೆಗೆದುಕೊಳ್ಳಲು ಹಾಗೂ ಅಪರಾಧಗಳಿಂದ ಮ್ಯಾನ್ಸನ್‌‌ನ್ನು ಮುಕ್ತಗೊಳಿಸಲು ವ್ಯಾನ್‌ ಹೌಟನ್‌ಗೆ ಅವಕಾಶ ಮಾಡಲು ನಿರಾಕರಿಸಿದ್ದು ಪ್ರಾಯಶಃ ಅವನ ಕೊಲೆಗೆ ಕಾರಣವಾಗಿತ್ತು. ಪ್ರವಾಹದಲ್ಲಿ ಸಿಕ್ಕಿಕೊಂಡಿದ್ದರಿಂದ ಅವನು ನಾಶವಾಗಿದ್ದಿರಲು ಸಾಧ್ಯವಿತ್ತಾದರೂ, ಸಮುದಾಯದ ಸದಸ್ಯನಾದ ಸ್ಯಾಂಡ್ರಾ ಗುಡ್‌ ವಿವರಿಸಿದ ಪ್ರಕಾರ, ಹ್ಯೂಸ್‌ “ಪ್ರತೀಕಾರ ಕೊಲೆಗಳ ಪೈಕಿ ಮೊದಲಿಗನಾಗಿದ್ದ.”
ಪರಿಣಾಮಗಳು
ತನ್ನ ಬಂಧನಕ್ಕೆ ಒಂದು ತಿಂಗಳು ಮುಂಚಿತವಾಗಿ, ತನ್ನ ಸ್ವಂತ ಊರಾದ ಟೆಕ್ಸಾಸ್‌‌ನಲ್ಲಿ ಮತ್ತೆನೆಲೆಸಿದ್ದ ವ್ಯಾಟ್ಸನ್‌ನ್ನು ಅಲ್ಲಿಂದ ವಶಕ್ಕೆ ತೆಗೆದುಕೊಳ್ಳುವುದಕ್ಕೆ ಸಂಬಂಧಿಸಿದ ಲಂಬಿಸಲ್ಪಟ್ಟ ನಡಾವಳಿಗಳು, ಅವನು ಪ್ರತ್ಯೇಕವಾಗಿ ನ್ಯಾಯವಿಚಾರಣೆಗಾಗಿ ಒಳಪಡಿಸಲ್ಪಡುವುದಕ್ಕೆ ಕಾರಣವಾದವು. 1971ರ ಆಗಸ್ಟ್‌‌ನಲ್ಲಿ ವಿಚಾರಣೆಯು ಪ್ರಾರಂಭವಾಯಿತು; ಅಕ್ಟೋಬರ್‌‌ ವೇಳೆಗೆ, ಅವನೂ ಸಹ ಏಳು ಕೊಲೆಯ ಆಪಾದನೆಗಳು ಹಾಗೂ ಒಂದು ಒಳಸಂಚಿಗೆ ಸಂಬಂಧಿಸಿದಂತೆ ತಪ್ಪಿತಸ್ಥನಾಗಿ ಕಂಡುಬಂದಿದ್ದ. ಇತರರಿಗಿಂತ ಭಿನ್ನವಾಗಿ, ಒಂದು ಮನೋವೈದ್ಯಕೀಯ ಪ್ರತಿವಾದವನ್ನು ವ್ಯಾಟ್ಸನ್‌‌ ಸಾದರಪಡಿಸಿದ್ದ; ವ್ಯಾಟ್ಸನ್‌‌ನ ಹುಚ್ಚುತನದ ಸಮರ್ಥನೆಗಳ ಕುರಿತು ಅಭಿಯೋಜಕ ವಿನ್ಸೆಂಟ್‌ ಬುಗ್ಲಿಯೊಸಿ ಸಣ್ಣಪುಟ್ಟ ತಯಾರಿಯನ್ನು ಮಾಡಿಕೊಂಡಿದ್ದ. ಅವನ ಸಹ-ಪಿತೂರಿಗಾರರ ರೀತಿಯಲ್ಲಿ, ವ್ಯಾಟ್ಸನ್‌‌ಗೂ ಸಹ ಮರಣ ದಂಡನೆಯು ವಿಧಿಸಲ್ಪಟ್ಟಿತು.
1972ರ ಫೆಬ್ರುವರಿಯಲ್ಲಿ, ಎಲ್ಲಾ ಐದೂ ಸಹಭಾಗಿಗಳ ಮರಣ ದಂಡನೆಗಳು, ಕ್ಯಾಲಿಫೋರ್ನಿಯಾ v. ಆಂಡರ್‌ಸನ್‌‌ 493 ಪುಟ 2ನೇ 880, 6 ಕ್ಯಾಲಿಫೋರ್ನಿಯಾ 3ನೇ 628 (ಕ್ಯಾಲಿಫೋರ್ನಿಯಾ 1972) ದೆಸೆಯಿಂದಾಗಿ ಜೀವಾವಧಿ ಶಿಕ್ಷೆಯಾಗಿ ತಾನೇತಾನಾಗಿ ತಗ್ಗಿಸಲ್ಪಟ್ಟವು; ಇದರ ಅನುಸಾರ ಕ್ಯಾಲಿಫೋರ್ನಿಯಾದ ಸರ್ವೋಚ್ಚ ನ್ಯಾಯಾಲಯವು ಆ ಸಂಸ್ಥಾನದಲ್ಲಿ ಮರಣದಂಡನೆಯನ್ನು ರದ್ದುಮಾಡಿತು‌. ಸೆರೆಮನೆಗೆ ಮ್ಯಾನ್ಸನ್ ಹಿಂದಿರುಗಿದ ನಂತರ, ಅವನ ಆಕರ್ಷಕ ಭಾಷಣಕಲೆ ಮತ್ತು ಹಿಪ್ಪಿ ಭಾಷಣಗಳು ಸ್ವೀಕರಿಸಲ್ಪಡಲಿಲ್ಲ. ಅಂತಿಮವಾಗಿ ಆತ ಆರ್ಯನ್‌ ಸೋದರಿಕೆಯಿಂದ ತಾತ್ಕಾಲಿಕ ಸ್ವೀಕೃತಿಯನ್ನು ಕಂಡುಕೊಂಡನಾದರೂ, ಸ್ಯಾನ್‌ ಕ್ವೆಂಟಿನ್‌‌‌‌ನಲ್ಲಿನ ಲೈಂಗಿಕವಾಗಿ ಆಕ್ರಮಣಶೀಲನಾಗಿರುವ ಗುಂಪಿನ ಸದಸ್ಯನಿಗೆ ಮಣಿಯಲು ಸಿದ್ಧನಾಗಿರುವುದು ಅವನ ಪಾತ್ರವಾಗಿತ್ತು.
ಅವನ ಟೇಟ್‌/ಲೇಬಿಯಾಂಕಾ ಅಪರಾಧ ನಿರ್ಣಯಗಳ ನಂತರ 1971ರಲ್ಲಿ ನಡೆದ ಒಂದು ವಿಚಾರಣೆಯಲ್ಲಿ, ಗ್ಯಾರಿ ಹಿನ್ಮನ್‌‌ ಮತ್ತು ಡೊನಾಲ್ಡ್‌‌ "ಷಾರ್ಟಿ" ಷಿಯಾರ ಕೊಲೆಗಳಿಗೆ ಸಂಬಂಧಿಸಿದಂತೆ ಮ್ಯಾನ್ಸನ್‌‌ ತಪ್ಪಿತಸ್ಥನೆಂದು ನಿರ್ಣಯಿಸಲ್ಪಟ್ಟ ಹಾಗೂ ಅವನಿಗೆ ಜೀವಾವಧಿ ಶಿಕ್ಷೆಯೊಂದನ್ನು ನೀಡಲಾಯಿತು. ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದಲ್ಲಿ ಷಿಯಾ ಓರ್ವ ಸಾಹಸ-ಪ್ರದರ್ಶಕ ಮತ್ತು ಅಶ್ವಾರೋಹಿ ಗೋಪಾಲಕನಾಗಿ ಕಾರ್ಯನಿರ್ವಹಿಸುತ್ತಿದ್ದ; 1969ರ ಆಗಸ್ಟ್‌‌ 16ರಂದು ಜಾನುವಾರು ಕ್ಷೇತ್ರದ ಮೇಲೆ ಶಾಂತಿಪಾಲನಾ ಪಡೆಯ ದಾಳಿಯಾದ ಸರಿಸುಮಾರು ಹತ್ತು ದಿನಗಳ ನಂತರ, ಅವನು ಸಾಯಿಸಲ್ಪಟ್ಟ. ದಾಳಿಯಾಗುವಲ್ಲಿ ಷಿಯಾ ನೆರವು ನೀಡಿದ್ದಾನೆ ಎಂಬುದಾಗಿ ಶಂಕಿಸಿದ ಮ್ಯಾನ್ಸನ್, ಸಮುದಾಯವನ್ನು ಜಾನುವಾರು ಕ್ಷೇತ್ರದಿಂದ ಆಚೆಗೆ ಓಡಿಸುವಂತೆ ಸ್ಪಾಹ್ನ್‌ ಮೇಲೆ ಪ್ರಭಾವ ಬೀರಲು ಷಿಯಾ ಪ್ರಯತ್ನಿಸುತ್ತಿದ್ದಾನೆ ಎಂದು ಸ್ಪಷ್ಟವಾಗಿ ನಂಬಿದ್ದ. ಬಿಳಿಯ ಜನಾಂಗಕ್ಕೆ ಸೇರಿದ್ದ ಷಿಯಾ, ಓರ್ವ ಕರಿಯ ಜನಾಂಗದ ಹೆಂಗಸನ್ನು ಮದುವೆಯಾಗಿದ್ದ ಎಂಬ ಅಂಶವನ್ನು ಒಂದು "ಪಾಪ" ಎಂಬಂತೆ ಮ್ಯಾನ್ಸನ್‌ ಪರಿಗಣಿಬಹುದಾಗಿತ್ತು; ಮತ್ತು ಟೇಟ್‌/ಲೇಬಿಯಾಂಕಾ ಹತ್ಯೆಗಳ ಕುರಿತಾಗಿ ಷಿಯಾಗೆ ವಿಷಯಗಳು ಗೊತ್ತಿದ್ದ ಸಾಧ್ಯತೆಯಿತ್ತು. ಪ್ರತ್ಯೇಕ ವಿಚಾರಣೆಗಳಲ್ಲಿ, ಸಮುದಾಯದ ಸದಸ್ಯರಾದ ಬ್ರೂಸ್‌ ಡೇವಿಸ್‌‌ ಮತ್ತು ಸ್ಟೀವ್‌‌ "ಕ್ಲೆಮ್‌‌" ಗ್ರೋಗನ್‌‌ ಸಹ ಷಿಯಾನ ಕೊಲೆಯ ತಪ್ಪಿತಸ್ಥರೆಂದು ಕಂಡುಬಂತು.
ಟೇಟ್‌/ಲೇಬಿಯಾಂಕಾ ಕೊಲೆಗಳಿಗೆ ಸಂಬಂಧಿಸಿದಂತೆ ನಡೆಸಲಾದ ಮ್ಯಾನ್ಸನ್‌ನ ವಿಚಾರಣೆಯ ತೀರ್ಮಾನವು ಹೊರಬರುವುದಕ್ಕೆ ಮುಂಚಿತವಾಗಿ, ಲಾಸ್‌ ಏಂಜಲೀಸ್‌ ಟೈಮ್ಸ್‌‌ ಪತ್ರಿಕೆಯ ಓರ್ವ ವರದಿಗಾರನು, ಮರುಮದುವೆಯಾಗಿ ಪೆಸಿಫಿಕ್‌ ವಾಯವ್ಯ ಭಾಗದಲ್ಲಿ ವಾಸಿಸುತ್ತಿದ್ದ ಮ್ಯಾನ್ಸನ್‌‌ನ ತಾಯಿಯ ಸುಳಿವುಹಿಡಿದು ಬೆನ್ನಟ್ಟಿದ. ಹಿಂದಿನ ಕ್ಯಾಥ್ಲೀನ್‌‌ ಮೆಡಾಕ್ಸ್‌‌ ಒಂದಷ್ಟು ಸಮರ್ಥನೆಗಳನ್ನು ನೀಡುತ್ತಾ, ಬಾಲ್ಯದಲ್ಲಿ ತನ್ನ ಮಗನನ್ನು ಯಾವುದೇ ರೀತಿಯಲ್ಲಿ ಉಪೇಕ್ಷಿಸಲಿಲ್ಲ; ಅಷ್ಟೇ ಅಲ್ಲ, "ಅವನನ್ನು ಸುತ್ತುವರಿದಿದ್ದ ಎಲ್ಲಾ ಮಹಿಳೆಯರಿಂದ ಅವನು ಅತಿಯಾಗಿ ಮುದ್ದಿಸಲ್ಪಟ್ಟಿದ್ದ" ಎಂದು ತಿಳಿಸಿದಳು.